
På  omslaget: 

„Nephis  syn" 

af  Clark  Kelly  Price,  1980. 

Efter  tilladelse  af  Carl  Spoerl. 


BUDSKAB  FRA  DET  FØRSTE  PRÆSIDENTSKAB 


SØG  HERRENS  AND 


Præsident  Ezra  Taft  Benson 


En  sikker  måde,  hvorved  vi  kan  vide  om  vi  „føl- 
ger den  lige  og  snævre  vej",  er  at  føle  Herrens 
ånd  i  vor  tilværelse. 
Det  at  have  Helligåndens  vejledning,  bærer  visse 
frugter. 

Apostlen  Paulus  sagde  at  „Åndens  frugt  er  kærlig- 
hed, glæde,  fred,  langmodighed,  mildhed,  godhed, 
trofasthed,  sagtmodighed,  afholdenhed."  (Gal. 
5:22-23). 


Det  vigtigste  i  vort  liv  er  at  have  Ånden.  Jeg  har  altid 
haft  den  opfattelse.  Vi  skal  altid  være  modtagelige  og 
følsomme  overfor  Helligåndens  tilskyndelser. 

Præsident  David  O.  McKay  og  præsident  Harold  B. 
Lee  har  berettet  om  en  begivenhed  i  biskop  John 
Wells'  liv,  en  begivenhed,  som  vi  alle  kan  lære  noget 
af.  Biskop  Wells  havde  ansvaret  for  udfærdigelsen  af 
adskillige  kirkerapporter  og  måtte  således  bruge  en 
stor  del  af  sin  tid  på  detaljer  og  statistikker. 


„Mor,  sørg  ikke!" 


Biskop  og  søster  Wells'  ene  søn  omkom  ved  en  tog- 
ulykke i  Salt  Lake  dalen.  Han  blev  kørt  over  af  et  gods- 
tog. Søster  Wells  kunne  ikke  finde  trøst.  Hun  kunne 
ikke  frigøre  sig  fra  sorgen  under  bisættelsen  og  fortsat- 
te med  at  sørge  efter  sønnens  begravelse.  Biskop  Wells 
var  bekymret  for  hendes  helbred,  fordi  hun  var  så 
dybt  fortvivlet. 

En  dag,  kort  efter  begravelsen,  lå  søster  Wells  i  dyb 
sorg  på  sin  seng.  Sønnen  kom  ind  til  hende  og  sagde: 
„Mor,  du  skal  ikke  sørge,  lad  være  med  at  græde.  Jeg 
har  det  godt." 

Så  fortalte  han  hende  hvordan  ulykken  var  sket.  Der 
var  tilsyneladende  nogen  tvivl  om,  hvordan  ulykken 
kunne  ske,  eftersom  den  unge  mand  var  en  erfaren 
jernbanemand.  Men  han  fortalte  sin  mor,  at  det  helt 
klart  var  et  uheld. 

Læg  nu  mærke  til  følgende:  Han  fortalte  også,  at 
han,  så  snart  han  indså,  at  han  havde  forladt  den  dø- 
delige verden,  forsøgte  at  nå  sin  far,  men  at  han  ikke 
var  i  stand  til  det.  Hans  far  havde  så  travlt  med  detal- 
jerne i  sit  arbejde,  at  han  ikke  kunne  reagere  på  Ånd- 
ens tilskyndelser.  Derfor  kom  sønnen  til  moderen. 

Han  tilføjede  så:  „Fortæl  far,  at  alt  er  vel  med  mig, 
og  at  jeg  ønsker  du  ikke  mere  skal  sørge."  (Se  David 
O.  McKay,  Gospel  Ideals,  Salt  Lake  City:  Improvement 
Era,  1953,  s.  525-26). 

Præsident  McKay  og  præsident  Lee  gjorde  brug  af 
denne  oplevelse,  for  at  belære  os  om  altid  at  være  rede 
til  at  lytte  til  Andens  stille  hvisken.  Sådanne  tilskynd- 
elser kommer  oftest,  når  vi  ikke  er  belastet  af  aftaler  og 
når  vi  ikke  optager  vore  tanker  med  dagliglivets  be- 
kymringer. 

Afsæt  tid  til  at  meditere.  Meditation  over  et  skrift- 
sted -  Jakobs  brev  1:5  -  fik  en  ung  mand  til  at  gå  ud  i 
en  lille  lund  for  at  kontakte  sin  himmelske  Fader. 
Det  var  det,  der  åbnede  himlen  i  vor  uddeling. 

Meditation  over  et  skriftsted  fra  Johannes  evangeliet 
i  det  Nye  Testamente  medførte,  at  vi  fik  den  store 
åbenbaring  om  de  tre  herlighedsgrader. 

Meditation  over  et  skriftsted  i  Peters  brev  åbnede 
himlene  for  præsident  Joseph  F.  Smith,  hvorved  han 
fik  lov  at  se  åndeverdenen.  Denne  åbenbaring  kendes 
som  Synet  om  de  Dødes  Forløsning,  og  findes  i  Afsnit 
138  i  Lære  og  Pagter. 


Tænk  over  det  store  ansvar,  Herren  har  givet  jer 
forældre  og  bedsteforældre.  Herrens  råd  lød:  „Lad 
evighedens  alvor  hvile  over  jeres  sind"  (L&P  43:34). 
Det  kan  man  ikke  gøre,  mens  tankerne  er  optaget  af 
denne  verdens  bekymringer. 

„Du  må  lære  at  kende  hemmeligheder" 

Læs  og  studér  skrifterne.  Skrifterne  bør  studeres 
hjemme  under  fars  og  mors  ledelse  og  eksempel. 
Forståelse  af  skrifterne  gives  ved  den  Helligånds  kraft, 
for  Herren  har  givet  enhver,  som  følger  ham  trofast  og 
lydigt,  dette  løfte:  „Du  må  lære  at  kende  hemmelig- 
heder og  fredelige  ting"  (L&P  42:61). 

Følgende  udtalelse  af  Spencer  W.  Kimball  illustrerer 
hvordan  vi  kan  udvikle  større  åndelighed  i  vor  tilvæ- 
relse: 

„Jeg  har  opdaget,  at  når  jeg  bliver  lidt  efterladende  i 
mit  forhold  til  det  guddommelige  og  når  det  føles  som 
om  intet  øre  lytter  og  ingen  guddommelig  stemme  ta- 
ler, så  føler  jeg  mig  langt,  langt  borte  fra  Guddommen. 
Hvis  jeg  så  dykker  ned  i  skrifterne,  mindskes  afstand- 
en og  åndeligheden  vender  tilbage.  Jeg  opdager,  at  jeg 
holder  mere  intenst  af  dem,  som  jeg  skal  elske  af  hele 
mit  hjerte  og  sind  og  hele  min  styrke,  og  ved  at  elske 
dem  højere,  finder  jeg  det  lettere  at  følge  deres  råd." 
(„  What  I  Hope  You  Will  Teach  My  Grandchildren  and 
All  Others  of  the  Youth  of  Zion, "  Tale  til  Seminar  og 
Institut  personalet,  Brigham  Young  Universitetet, 
11  Juli  1966). 

Dette  er  et  storslået  råd;  jeg  ved  gennem  erfaring,  at 
det  er  sandt. 

Jo  bedre  du  kender  skrifterne,  jo  nærmere  kommer 
du  Herrens  ønske  og  vilje  og  jo  bedre  bliver  forholdet 
mellem  ægtefæller  og  børn  i  familien.  Du  vil  opdage, 
at  evighedens  sandheder  hviler  over  dine  tanker,  hvis 
du  læser  skrifterne. 

Overvej  de  ting  du  ikke  forstår.  Ligesom  Herren  be- 
falede Oliver  Cowdery:  „Du  må  udtænke  det  i  dit  eget 
sind,  og  da  må  du  adspørge  mig,  om  det  er  rigtigt;  og 
dersom  det  er  rigtigt,  vil  jeg  bevirke,  at  dit  hjerte 
brænder  i  dig,  og  derved  skal  du  fornemme  at  det  er 
rigtigt."  (L&P  9:8;  fremhævelse  tilføjet). 

Lagde  du  mærke  til  den  sidste  sætning?  „Du  skal 
fornemme,  at  det  er  rigtigt." 

Oftest  modtager  vi  Herrens  ord  som  en  følelse.  Hvis 


H 


.ANS  FAR  HAVDE  SA  TRAVLT 
MED  DETALJERNE  I  SIT  ARBEJDE, 
AT  HAN  IKKE  KUNNE  REAGERE  PÅ 
ÅNDENS  TILSKYNDELSER.  DERFOR 
KOM  SØNNEN  TIL  MODEREN. 


vi  er  ydmyge  og  følsomme,  vil  Herren  tilskynde  os 
gennem  vore  følelser.  Det  er  derfor  åndelige  tilskynd- 
elser ved  visse  lejligheder  bevæger  os  til  stor  glæde, 
sommetider  til  tårer.  Mine  følelser  har  mange  gange 
stemt  mig  blidere  og  gjort  mig  mere  modtagelig,  når 
Anden  har  rørt  mig. 

Udstrål  Andens  indflydelse 

Helligånden  stemmer  vore  følelser  blidere.  Vi  føler 
større  barmhjertighed  og  medfølelse  for  hinanden. 
Vort  forhold  til  andre  bliver  roligere.  Vi  får  større 
evner  til  at  holde  af  hinanden.  Folk  ønsker  at  være  os 
nær,  fordi  vort  ansigt  udstråler  Andens  indflydelse. 
Vi  bliver  mere  gudlignende  i  vor  karakter.  Resultatet 
er,  at  vi  bliver  mere  modtagelige  for  Andens  tilskyn- 
delser og  derved  i  stand  til  at  fatte  åndelige  ting. 

Tag  Frelserens  ord  til  dit  hjerte:  „Opbevar  altid  livets 
ord  i  sindet"  (L&P  84:85;  fremhævelser  tilføjet). 

Min  hustrus  mor,  Barbara  Smith  Amussen,  var  funk- 
tionær i  Logan  Templet  igennem  tyve  år  og  enke  i  fyr- 
re år.  Hun  var  en  kvinde  uden  svig.  Jeg  holdt  så  meget 
af  hende  og  tilbragte  megen  tid  sammen  med  hende, 
fordi  hun  var  enke  og  fordi  hun  ikke  havde  præste- 
dømmet i  sit  hjem. 

Denne  udvalgte  kvinde  kendte  det  nøjagtige  tids- 
punkt for,  hvornår  hun  skulle  forlade  dette  liv.  Hen- 
des mand,  en  omvendt  dansker  og  Utahs  første  pio- 
nerguldsmed og  -urmager,  Carl  Christian  Amussen, 
viste  sig  for  hende  enten  i  en  drøm  eller  et  syn,  som 
hun  senere  udtrykte  det:  „Jeg  ved  ikke  hvem  af  de  to 
det  var,  men  det  var  så  virkeligt,  at  jeg  syntes,  han  var 
her  i  denne  stue.  Han  sagde,  han  var  kommet  for  at 
fortælle  mig,  at  min  tid  i  denne  jordiske  tilværelse  var 


ved  at  være  forbi  og  at  jeg  den  følgende  torsdag  (den 
pågældende  dag  var  en  fredag)  kunne  forvente  at 
forlade  dette  liv." 

Hendes  ældste  datter,  Mabel,  sagde:  „Mor,  du  har 
været  bekymret  over  et  eller  andet.  Du  har  vist  ikke 
haft  det  helt  godt." 

Hendes  mor  svarede:  „Alt  er  vel.  Jeg  har  det  pragt- 
fuldt. Der  er  intet  at  bekymre  sig  over.  Jeg  ved  blot,  at 
jeg  vil  forlade  jer  næste  Torsdag." 

Derpå  sagde  hun:  „Mabel,  når  tiden  er  inde,  vil  jeg 
gerne  dø  i  jeres  hjem,  dér  hvor  jeg  plejede  at  sidde  og 
fortælle  drengene  historier  fra  Mormons  Bog  og  kir- 
kens historie,  dengang  de  var  små  knægte." 

Da  tiden  nærmede  sig,  deltog  hun  i  et  fastemøde 
i  wardet.  Hun  bar  sit  vidnesbyrd  og  biskoppen  sagde, 
at  hun  talte,  som  om  hun  skulle  af  sted  på  en  lang  rejse. 

„Hun  bød  os  alle  farvel,"  sagde  biskoppen,  „gav 
udtryk  for  sin  kærlighed  til  os  og  for  den  glæde,  hun 
havde  følt  ved  at  arbejde  i  templet"  (som  lå  ganske  få 
meter  fra  kirkebygningen)  -  og  så  bar  hun  et  brænd- 
ende vidnesbyrd. 

Dagene  gik,  hun  gik  i  banken  og  tog  sine  sparepen- 
ge ud,  betalte  alle  sine  regninger,  og  gik  til  en  begra- 
velsesforretning, hvor  hun  valgte  sig  en  kiste.  Derpå 
afbrød  hun  vand-  og  elforsyningen  i  sit  hjem  og  tog 
hjem  til  Mabel.  Dagen  før  hun  døde,  kom  hendes  søn 
for  at  besøge  hende.  De  sad  ved  sengen  og  holdt 
hinanden  i  hånden,  medens  de  talte  sammen. 

På  min  svigermors  dødsdag  kom  Mabel  ind  i  værel- 
set, hvor  hendes  mor  hvilede  sig  på  sengen.  Moderen 
sagde:  „Mabel,  jeg  føler  mig  lidt  søvnig.  Forstyr  mig 
ikke,  hvis  jeg  sover  til  i  aften." 

Disse  blev  hendes  sidste  ord.  Hun  gik  fredfyldt  fra 
dette  liv  og  ind  i  det  næste. 

Åndelighed  -  at  være  i  overensstemmelse  med  Her- 
rens And  -  er  det  vi  mest  af  alt  behøver.  Vi  bør  stræbe 
efter  til  stadighed  at  kunne  have  Helligåndens  følge- 
skab i  alle  vort  livs  dage.  Når  vi  har  Ånden,  vil  vi  elske 
at  tjene,  vi  vil  elske  Herren,  og  vi  vil  elske  dem  vi 
tjener  sammen  med,  og  dem  vi  tjener. 

Adskillige  år  efter  Joseph  Smiths  martyrdød,  viste 
han  sig  for  præsident  Brigham  Young.  Lyt  til  dette 
budskab: 

„Fortæl  folket  dette:  Vær  ydmyge  og  trofaste  og  sørg 
for  at  have  Herrens  Ånd,  så  vil  den  lede  jer  på  rette 
vis.  Vær  omhyggelige  og  skræm  ikke  den  lille  sagte 


stemme  bort;  den  vil  lære  jer,  hvad  I  skal  gøre  og  hvor- 
hen I  skal  gå;  den  vil  skænke  jer  rigets  frugter.  Sig  til 
brødrene,  at  de  skal  åbne  deres  hjerter  for  at  blive 
overbevist,  således  at  deres  hjerter  kan  være  beredte 
til  at  modtage  Helligånden,  når  den  kommer  til  dem." 
(Manuscript  History  of  Brigham  Young,  23  Februar  1847, 
2  bind,  udgivet  af  Elden  Jay  Watson,  Salt  Lake  City: 
Elden  J .  Watson,  1968,  1971,  2 :  529) . 

Herren  har  velsignet  dette  værk  rigeligt  og  vil  fort- 
sætte dermed.  Han  er  nær  sine  tjenere,  ja  endda  ind- 
enfor en  hviskens  hørevidde. 

Dette  sidste  dages  værk  er  åndeligt.  Det  kræver  ån- 
delighed at  fatte  det,  elske  det  og  fornemme  det.  Søg 
derfor  Ånden  i  alt  hvad  du  foretager  dig.  Bevar  den 
hos  dig  til  stadighed.  Det  er  udfordringen  til  os. 

Det  er  min  bøn,  at  Herrens  Ånd  vil  være  med  hver 
enkelt  af  jer  i  jeres  hjem  og  familier.  □ 


IDEER  TIL  HJEMMELÆRERE 

Nogle  punkter,  som  kunne  understreges.  Du  kan  eventu- 
elt nævne  følgende  punkter  under  dine  hjemmelærer- 
besøg: 

1.  Det  vigtigste  i  vor  tilværelse  er,  at  have  Herrens 
Ånd  med  os. 

2.  Ved  at  læse  og  studere  skrifterne  kommer  Ånden 
ind  i  vor  tilværelse. 

3.  Hvis  vi  giver  os  tid  til  at  meditere  bliver  vi  mere 
modtagelige  for  Åndens  tilskyndelser. 

4.  Herrens  ord  kommer  oftest  til  os  som  en  følelse. 

5.  Dette  sidste  dages  værk  er  åndeligt.  Det  kræver 
åndelighed  at  fatte,  elske,  og  fornemme  det. 

Hjælp  til  samtale 

o 

1.  Fortæl  hvad  du  føler  ved  at  have  Herrens  And  i 
din  tilværelse. 

2.  Er  der  i  denne  artikel  nogle  skriftsteder  eller 
citater,  som  familien  kan  læse  højt  og  drøfte  sammen 
med  jer? 

3.  Ville  denne  drøftelse  være  bedre,  hvis  I  fik  en 
samtale  med  familieoverhovedet  før  besøget?  Er  der  et 
budskab  fra  kvorumslederen  eller  biskoppen? 


BESØGSLÆRERINDEBUDSKAB 


KÆRLIGHEDEN 

BÆRER  IKKE  NAG 


Formål:  Altid  at  lade  dyden  pryde  vore  tanker. 


Skriften  fortæller  os,  at  „som  han  tænker  i  sit 
hjerte,  således  er  han"  (Ordspr.  23:7,  King 
James'  udgave),  og  „pryd  altid  dine  tanker 
med  dyd,  da  skal  du  have  større  frimodighed  for 
Guds  åsyn  ..."  (L&P  121:45).  Såvel  apostlen  Paulus 
som  profeten  Mormon  lærte  os  at  „kærligheden 
bærer  ikke  nag"  (se  1  Kor.  13:4-5;  Moroni  7:45).  Det 
er  klart,  at  vi  er  hvad  vi  tænker;  og  hvis  vi  tænker 
retfærdige  tanker  vil  vi  antageligt  leve  retfærdigt. 

Hvordan  skelner  vi  mellem  gode  og  onde  tanker? 
Skrifterne  skænker  os  vejledning  herom:  „Men  se, 
det,  som  er  af  Gud,  indbyder  og  leder  til  at  gøre  godt 
uophørligt;  og  derfor  er  alt  det,  som  indbyder  til  at 
gøre  godt  og  til  at  elske  Gud  og  til  at  tjene  ham,  ind- 
givet af  Gud"  (Moroni  7:13). 

Vi  bestemmer  selv  over  vore  tanker.  Ligesom  vi 
kan  kultivere  en  have,  kan  vi  kultivere  vort  sind, 
luge  de  urene,  de  negative  eller  syndige  tanker  ud, 
mens  vi  fremelsker  de  retfærdige  tanker. 

Een  måde  at  fremelske  retfærdige  tanker  på,  er  at 
erindre  sig  hensigten  med,  at  vi  kom  her  til  jorden. 
Der  var  for  eksempel  en  kvinde,  som  tabte  modet, 
især  når  hun  sammenlignede  sin  tilværelse  med  an- 
dres, dem  som  var  mere  velhavende  og  havde  flere 
materielle  goder  end  hun. 

Men  hun  besluttede  at  styre  sine  tanker  og  gjorde 
sig  således  anstrengelser  for  at  koncentrere  sig  om, 
hvilken  slags  person  hun  ønskede  at  blive,  fremfor 
at  bekymre  sig  om  ting  hun  ikke  havde.  Hun  stude- 
rede skrifterne  med  en  bøn  i  sit  hjerte,  med  særlig 
opmærksomhed  på  Frelserens  livsgerning  og  prøve- 
de på  i  højere  grad  at  leve  som  han  gjorde. 

Derved  blev  hun  mere  følsom  for  sine  medmenne- 
skers behov.  Hun  opdagede,  at  hendes  vidnesbyrd 
og  hendes  familie  fik  større  værdi  for  hende.  Hun 
begyndte  også  at  beundre  andres  kristuslignende 


karakteregenskaber  mere  end  hun  havde  beundret 
jordisk  velstand.  Hendes  nye  syn  på  livet  hjalp 
hende  til  at  blive  lykkeligere. 

For  at  udvikle  et  rent  sind,  må  vi  nødvendigvis 
gøre  mere  end  blot  fjerne  eller  undgå  de  onde,  nega- 
tive og  urene  tanker.  Vi  må  også  lære  at  tænke  dyd- 
ige tanker.  Skrifterne  vejleder  os  i  vort  valg  af,  hvad 
vi  vil  tænke  på: 

„Alt,  hvad  der  er  sandt,  hvad  der  er  sømmeligt, 
hvad  der  er  retskaffent,  hvad  der  er  rent,  hvad  der 
elskeligt,  hvad  der  har  godt  lov  .  .  .  det  skal  I  have  i 
tanke!"  (Filip.  4:8). 

Vi  kan  lære  at  have  sådanne  ting  i  tankerne  ved  at 
søge  gode  omgivelser,  læse  skrifterne  og  andre  gode 
bøger,  bede,  synge  salmer,  faste,  komme  hviledagen 
i  hu,  vælge  opløftende  underholdning,  bære  enkle 
klæder,  udvikle  talenter,  deltage  i  tjenestegerninger 
såvel  i  kirke  som  samfund  og  ved  at  stræbe  efter  at 
holde  budene. 

Mens  vi  lærer  at  tænke  dydige  tanker,  bliver  vort 
liv  mere  dydigt.  Vi  vil  ønske  at  leve  retfærdigt  i  tanke 
såvel  som  gerning.  Vi  bliver  mere  kristuslignende.  D 


FORSLAG 

TIL  BESØGSLÆRERINDERNE 

1.  Læs  Matt.  6:19-21  og  drøft  hvilke  himmelske 
„skatte"  vi  bør  tragte  efter. 

2.  Læs  L&P  121:45-46  og  drøft  hvilke  velsignelser 
vi  får  ved  at  have  dydige  tanker.  Hvorledes  kan  ret- 
færdige tanker  og  ønsker  øge  åndeligheden  i  vort 
hjem? 

Se  „FAMILIEAFTEN  -  Idé-  og  Håndbog",  s.  15  &  289-90  for 
yderligere  hjælp. 

Ældste  Marvin  J.  Ashton 

De  Tolvs  Kvorum 


esus  sagde:  „Hvis  nogen  vil  gå  i  mit  spor,  skal  han 
fornægte  sig  selv  og  tage  sit  kors  op  og  følge  mig! 

Thi  den,  som  vil  frelse  sit  liv,  skal  miste  det; 
men  den,  som  mister  sit  liv  for  min  skyld,  skal  bjærge 
det'7  (Matt.  16:24-25). 

Men  hvilket  kors  bærer  vi  på  hver  især?  Hvordan  er 
det  i  form,  vægt,  størrelse  eller  omfang?  Der  er  mange 
slags  kors:  Ensomhedens  kors,  de  fysiske  begrænsnin- 
gers kors  -  tab  af  et  ben,  en  arm,  hørelsen,  synet  eller 
førligheden.  Disse  kors  er  tydelige.  Vi  ser  folk,  som 
har  disse  kors  og  vi  beundrer  den  styrke,  de  udviser, 
mens  de  bærer  dem  med  værdighed.  Dårligt  helbred 
kan  være  et  kors,  lige  så  vel  som  overtrædelse,  aner- 
kendelse, fristelse,  skønhed,  berømmelse  eller  rigdom. 
Økonomiske  byrder  kan  være  et  kors,  ligesom  også 
vore  medmenneskers  kritik  eller  afvisning. 

Men  der  er  mange  kors  i  vort  liv,  som,  skønt  de  er 
virkelige  nok,  ikke  ses  eller  bemærkes  så  let.  Een  slag 
kors  er,  at  vor  tillid  til  en  far  eller  mor,  et  familiemed- 
lem, en  lærer,  en  biskop,  et  medlem  af  stavspræsi- 
dentskabet,  en  kæreste,  en  kollega  eller  en  klassekam- 
merat bliver  svigtet. 

Et  andet  kors,  som  ikke  altid  kan  ses,  men  som  til 
tider  kan  være  meget  tungt  og  plagsomt,  er  mangel  på 
selvrespekt  -  en  slags  uvilje  mod  at  acceptere  sig  selv. 
Lykkes  det  dig  fra  tid  til  anden  at  rose  dig  selv  for  god 
opførsel?  Eller  har  du  ringe  tanker  om  dig  selv  lige- 
meget  hvad  du  gør?  Følelser  som  disse  kan  være  et 
tungt  kors  at  bære.  Et  sådant  kors  kan  forsinke  din 
evige  fremgang. 

Det  er  også  et  handicap  at  ønske  at  være  et  andet 
menneske,  med  større  talenter  og  mere  styrke.  Det  er 
også  et  kors  vi  bærer  på,  når  vi  ikke  kan  indse,  at  vi 


kan  overkomme  meget  med  Guds  hjælp.  Vi  kan  lære 
at  blive  ligesom  Ammon,  som,  i  et  af  mine  yndlings- 
skriftsteder  i  Mormons  Bog  siger: 

„Jeg  roser  mig  ikke  af  min  egen  styrke  eller  af  min 
egen  visdom,  men  min  glæde  er  fuldkommen,  ja,  mit 
hjerte  er  fyldt  med  glæde,  og  jeg  vil  fryde  mig  i  min 
Gud.  Ja,  jeg  ved,  at  jeg  intet  er;  med  hensyn  til  min 
egen  styrke  er  jeg  svag;  derfor  vil  jeg  ikke  rose  mig  af 
mig  selv,  men  jeg  vil  rose  mig  af  min  Gud"  (Alma 
26:11-12). 

Jeg  ville  ønske,  at  vi  kunne  tro  og  gøre  som  Ammon 
sagde.  Mange  mennesker,  som  er  kaldet  til  ansvarsful- 
de stillinger,  siger  ydmygt:  „Himmelske  Fader,  jeg  er 
svag,  men  med  din  hjælp  kan  jeg  klare  det."  Gud  kan 
gøre  vore  kors  lettere  at  bære,  hvis  vi  er  villige  til  at 
søge  hans  hjælp.  I  Lære  og  Pagter  56:2  kan  vi  læse 
Herrens  ord:  „Og  den,  der  ikke  vil  tage  sit  kors  op  og 
følge  mig  og  holde  mine  bud,  skal  ikke  blive  frelst." 

Skrifterne  siger:  „Se,  den,  der  omvender  sig  fra  sine 
synder,  ham  er  de  forladt,  og  jeg,  Herren,  kommer 
dem  ikke  mere  i  hu"  (L&P  58:42).  Det  er  sandt.  Vi  kan 
lære  at  omvende  os  og  at  tilgive  os  selv.  Desværre  vil 
nogle  af  os  hellere  bære  længere  på  korset  end  vi  be- 
høver, fremfor  at  bekende  og  begynde  på  en  frisk. 

Et  andet  kors  er  uvilje  mod  at  modtage  vejledning. 
Nogle  af  os  har  en  tendens  til  at  afvise,  gøre  modstand 
eller  oprør,  forsinke  og  udtrykke  tvivl  om  vejledning- 
en, eller  vi  betvivler  rådgiverens  eller  lederens  værdig- 
hed. Vi  tænker  måske:  „Hvem  tror  du,  at  du  er,  siden 
du  taler  sådan  til  mig?",  „Hvad  skal  vi  med  alle  disse 
forbud?",  „Og  hvad  så  med  min  handlefrihed?"  eller 
„Hvorfor  kan  du  ikke  bare  lade  mig  være  i  fred?" 

Vi  afviser  måske  velmente  råd,  fordi  de  ikke  passer 
os,  eller  fordi  vi  ikke  kan  indse  nytten  af  dem.  Jeg 


beder  jer  indtrængende,  om  bønsomt  at  følge  de  råd 
I  får. 

Sommetider  får  vi  kors,  for  at  vi  skal  lære  at  bede. 
Korsene  bliver  lettere  at  håndtere,  når  vi  lærer  at  bede 
og  vente  på  svar.  Manglende  vilje  til  at  lytte  og  lære 
kan  være  et  tavst  kors  med  en  betragtelig  vægt.  Bed 
altid  -  også  selv  om  svarene  lader  vente  på  sig  og  er 
vanskelige  at  acceptere. 

Verdens  ros  kan  være  et  tungt  kors  at  bære.  Jeg  tæn- 
ker ikke  på  penge  eller  stilling,  jeg  mener  anerkendel- 
se. Naturligvis  bør  vi  ære  vore  kaldelser  og  ansvar. 
Men  hvor  store  er  i  Guds  øjne,  ikke  de,  som  endskønt 
de  er  berømte,  ærede  og  respekterede,  alligevel,  dybt  i 
deres  sind,  forstår,  at  sand  storhed  kun  opnås  ved  at 
følge  Frelseren  og  hjælpe  de  syge,  de  hjemsøgte,  de 
modløse,  de  hjemløse  og  de  som  bærer  tunge  kors? 

Det  er  vor  ret  og  vort  ansvar  at  bære  vore  kors  og 
samtidig  bruge  vor  sunde  fornuft  til  at  se  og  tælle  vore 
velsignelser,  som  der  står  i  denne  salme: 

Knuges  du  af  kummer,  er  din  byrde  svær; 
Synes  du,  at  ingen  mere  har  dig  kær, 
nævn  da  livets  glæder,  tæl  dem  én  for  én, 
og  at  takke  Herren,  dertil  vær  ej  sen. 
(SDH-Sange,  1956,  nr.  147) 

Jeg  bærer  jer  mit  vidnesbyrd,  om  at  de  kors,  som 
sommetider  synes  urimelige  og  uretfærdige,  kan  være 
til  vort  eget  bedste.  Når  vi  har  kors  at  bære  og  følger 
Frelseren,  vil  vi  få  styrke,  fred  og  en  mening  med  livet. 

□ 


Uddrag  af  en  tale  givet  på  Brigham  Young  Universitetet,  Provo,  Utah. 

VV  rbejdsdagen  var  ved  at  være  slut  ved 

/  %  Laidlaw  Waste  Management  Systems 
JL     a  virksomheden  i  Edmonton,  Alberta, 
Canada,  og  Don  Hughes,  højrådsmedlem  i 
Edmonton  Alberta  Millwoods  stav,  sad  ved  sit 
skrivebord  og  tænkte  på  at  tage  hjem  lidt  før  han 
plejede. 

Det  var  den  31  juli  1987  og  klokken  var  halvfire 
om  eftermiddagen  i  den  varmeste  uge  mange  af 
Edmontons  indbyggere  kunne  erindre  sig  i  lang 
tid.  Det  havde  været  usædvanligt  fugtigt. 
Aftenen  før  bevægede  en  mærkelig  skymasse  sig 
henover  byen,  og  så  nærmest  ud  som  noget,  der 
var  lavet  til  en  film. 

Broder  Hughes'  kone,  der  kiggede  ind  tidlige- 
re på  dagen,  havde  foreslået  ham  at  tage  hjem 
fra  kontoret  dengang. 

Jeg  havde  lyst  til  at  tage  hjem  men  følte  samti- 
dig endnu  stærkere  noget,  som  sagde  mig: 
„Bliv.  Der  er  noget  du  skal  gøre  her,"  fortæller 
han.  „Jeg  vidste  ikke,  hvad  det  var  jeg  skulle  gø- 
re færdigt,  men  jeg  fulgte  tilskyndelsen  og  blev 
på  kontoret.  Jeg  ringede  og  sagde  til  min  kone, 
at  jeg  snart  ville  komme  hjem." 

Kort  efter  svigtede  strømforsyningen  i  den  del 
af  byen.  En  af  de  syv  medarbejdere  på  kontoret 
så  ud  af  vinduet  og  henledte  vor  opmærksom- 
hed på  en  tornado,  der  viste  sig  som  en  snabel- 
sky i  sydlig  retning.  „Straks  da  jeg  så  den,"  sag- 
de broder  Hughes,  „var  det,  som  om  Anden 
sagde  til  mig:  ,Den  vil  fare  lige  igennem  her  på 
dette  sted.  Du  må  forberede  disse  mennesker  på 
det.'"  , 

Border  Hughes  bad  sine  kolleger  om  at  holde 

øje  med  stormen,  som  nærmede  sig,  og  gik  så 
ind  bagest  i  bygningen.  Der  var  tolv  arbejdere  el- 
ler mere,  som  også  så  stormen  udvikle  sig.  Den 
voksede  sig  større  for  hvert  sekund.  Tornadoen 
bevægede  sig  tydeligt  nærmere  henimod  dem. 

Så  huskede  bror  Hughes,  at  en  ven,  som  hav- 
de boet  i  USA,  havde  fortalt  ham,  at  hvis  en  tor- 
nado nogensinde  skulle  komme  i  nærheden  af 
ham,  skulle  han  finde  sig  et  solidt  og  beskyttet 
opholdssted.  „Jeg  bad  så  folkene  om  at  gå  ind  i 
reservedelslageret  i  bygningens  midterste  del, 
hvor  væggene  var  bygget  op  af  betonelementer, 
men  jeg  fornemmede  snart,  at  ingen  af  dem  hør- 
te efter,  hvad  jeg  sagde,  de  var  for  travlt  optaget 
med  at  holde  øje  med  tornadoen,  som  nærmede 

sig-" 

Bror  Huges  løb  til  det  forreste  kontor  og  så,  at 
tornadoen  næsten  var  ved  at  røre  jorden.  Da  den 
nåede  jorden  i  en  nærliggende  tømmergård  sug- 
ede den  hurtigt  alt  op  i  skyen.  På  det  tidspunkt 
dækkede  tornadoen  hele  himlen  over  os. 
Det  lød,  som  et  enormt  godstog,  da  tornadoen 
sugede  stabler  af  tømmer  ind  i  sit  sorte  indre, 
sammen  med  køretøjer,  skure  og  maskiner. 

„Så  forlangte  jeg,  at  hele  kontor  staben  gik  ind 
i  kantinen  med  det  samme  og  blev  dér  til  stor- 
men havde  passeret.  Jeg  holdt  øje  med,  at  alle 
kom  væk  og  gik  så  tilbage  for  at  se  til  de  andre 
medarbejdere  bag  i  bygningen,"  sagde  bror 
Hughes.  „Bygningen  syd  for  os  styrtede  sam- 
men i  stormen.  En  af  vore  mænd  tog  et  billede, 
men  de  øvrige  virkede  urolige.  De  diskuterede, 
hvor  de  kunne  være  mest  sikre." 

Bror  Hughes  bad  dem  atter  gå  til  reservedels- 


Scott  Suoio 


lageret,  men  de  tøvede  stadig.  „Så  beordrede  jeg  dem 
kraftigere,  end  jeg  troede  jeg  var  i  stand  til.  Jeg  følte,  at 
det  var  Ånden,  som  ledte  mig,  og  råbte  ,Kom  af  sted, 
nu!'  Det  syntes  at  virke  på  dem."  Alle  gik  hurtigt  ind  i 
lagerrummet. 

Da  bror  Huges  havde  sikret  sig,  at  alle  kolleger  var  i 
sikkerhed,  løb  han  frem  foran  i  bygningen.  Tornadoen 
havde  allerede  ødelagt  vognmandsforretningen  på  den 
anden  side  af  hovedvejen  og  nærmede  sig  hastigt  bror 
Hughes,  mens  han  løb. 

Vinduerne  i  Laidlawbygningen  begyndte  at  blæse 
ud.  „Lyden  mindede  om  geværskud,  som  blev  affyret- 
Bum,  Bum,  bum,  bum-efterhånden  som  de  knustes  og 
eksploderede." 

Bror  Huges  løb  i  læ  i  et  mindre  lagerrum,  idet  han 
smækkede  døren  i  og  klemte  sig  op  ad  væggen  i  håb 
om  at  alle  de  andre  i  bygningen  var  i  sikkerhed. 

„Jeg  mærkede,  mere  end  jeg  hørte,  hvordan  stor- 
men tog  til  udenfor.  Den  brølede  som  et  damptog  eller 
en  jetmotor,  en  rumlende  lyd  blandet  med  jamrende 
diskantlyde. 

Jeg  opsendte  hurtigt  en  masse  bønner.  Jeg  bad  for 
dem,  som  var  her,  sammen  med  mig.  Jeg  bad  til  Gud 
for  min  og  de  andres  familier,  om  at  han  ville  bevare 
dem  og  beskytte  dem.  Jeg  bad  og  håbede,  at  det  var 
Herrens  vilje,  at  jeg  skulle  overleve,  men  gav  også 
udtryk  for,  at  om  det  var  hans  vilje,  var  jeg  rede  til  at 
træde  for  hans  åsyn." 

Mens  bror  Hughes  bad,  blev  bygningen,  som  var 
bygget  som  et  stålskelet  dækket  med  stålplader,  blæst  i 
stykker.  Udenfor  blev  store  anhængere,  stålbokse, 
tunge  kompressorer  og  industriaffaldscontainere  ka- 
stet rundt  i  luften  som  legetøj.  En  af  murene  til  lager- 
rummet blæste  ind  og  kastede  broder  Hughes  hen  ad 
gulvet,  men  beskyttede  ham  samtidigt  mod  at  blive 
ramt  af  murbrokker.  Da  han  slog  øjnene  op  igen  og 
kiggede  op  imod  det  sted  loftet  havde  været,  så  han 
den  tordnende  sorte  sky  lige  over  sig.  Han  var  ræd- 
selsslagen ved  tanken  om,  at  den  igen  ville  nå  ned  til 
jorden,  men  tornadoen  bevægede  sig  væk  fra  byg- 
ningen. 

Broder  Hughes  kravlede  ud  af  sit  skjul  og  tvang  den 
ødelagte  dør  op  for  at  slippe  ud  af  lagerrummet.  „Jeg 


forventede,  at  se,  noget  af  bygningen  beskadiget,  men 
der  var  intet  tilbage,  der  var  helt.  Det  var,  som  om  en 
eller  anden  havde  slået  tingene  flade  med  en  gigantisk 
hammer." 

En  ægtefælle  til  en  af  kontordamerne  fra  det  forreste 
kontor  kom  netop,  som  tornadoen  ramte,  og  han  hav- 
de søgt  ly  i  nærheden.  Han  og  broder  Hughes  løb  hen 
til  det  sted,  hvor  murene  til  kantinen  var  væltet  ind 
over  hinanden  og  lå  i  en  bunke  murbrokker.  De  to 
mænd  klatrede  op  på  bunken  og  så  til  deres  lettelse 
kontorstaben  sikkert  forsamlet  i  et  hjørne,  hvor  to 
vægge  havde  dannet  et  interimistisk  opholdssted. 

Bror  Hughes  og  hans  ledsager  begav  sig  på  vej  til  det 
sted,  hvor  reservedelslageret  havde  været.  De  fandt 
fir  e-f  em  mand,  som  allerede  havde  arbejdet  sig  frem 
gennem  murbrokkerne.  Disse  mænd  havde  med  deres 
bare  hænder  flyttet  forvredne  ståldragere  og  murbrok- 
ker, som  lå  beskyttende  foran  de  øvrige  medarbejdere. 
Derpå  trak  mændene  staben  fra  det  forreste  kontor  ud 
af  ruinerne  ved  bygningens  anden  ende.  I  al  denne 
ødelæggelse  var  der  kun  én,  som  fik  varige  men  -  en 
rygskade. 

Da  redningsmandskabet  ankom,  fandt  de  flere  af 
Laidlaw  arbejderne,  som  havde  søgt  ly  i  én  af  firmaets 
industriaffaldscontainere  imod  hagl  så  store  som  ten- 
nisbolde, som  faldt  efter  tornadoen. 

Tornadoen  forårsagede  større  ødelæggelser  end  der 
nogensinde  før  var  set  i  Edmonton.  Den  efterlod  ska- 
der for  mere  end  250  millioner  dollars  og  syv  og  tyve 
mennesker  omkom  i  byen. 

På  en  høj,  hvorfra  vi  havde  overblik  over  de  ødelagte 
Laidlaw  bygninger,  gjorde  Don  Hughes  sig  nogle  tan- 
ker over,  hvad  der  kunne  være  sket.  „Det  er  et  mira- 
kel, at  ingen  af  arbejderne  blev  dræbt.  Kun  de  områ- 
der, hvor  vi  søgte  beskyttelse,  var  hele.  Når  jeg  ser  på 
denne  totale  ruin,  er  det  næsten,  som  om  Herren 
strakte  sine  hænder  ud  og  skabte  os  sikre  opholds- 
steder." □ 


Eileen  F.  M.  Bell,  som  er  nyhedsoplæser,  er  formand  for 
aktivitetskomiteen  i  Edmontons  niende  ward  i  Edmonton  Alberta 
Millwoods  stav  i  Canada. 


Da  Frelseren  en  dag  var  på  vej  for  at  hjælpe 
en  mand  der  hed  Jairus,  som  havde  bedt  om 
hjælp,  fordi  hans  eneste  datter  lå  for  døden, 
kom  en  kvinde,  som  var  syg,  ganske  tæt  på  ham  og 
berørte  sømmen  på  hans  kjortel.  Frelseren  standsede 
op.  Han  gav  sig  tid  til  at  tale  med  kvinden  og  at  trøste 
hende.  Da  Jesus  derpå  fortsatte  sin  vandring  til  Jairus' 
hjem,  lod  man  ham  forstå,  at  datteren  allerede  var 
død,  men  Jesus  fortsatte  og  skænkede  hende  igen  livet 
(Se  Luk.  8:41-56). 

Frelseren  standsede  op  på  sin  færd,  for  at  tage  sig  af 
et  menneske  i  nød,  for  at  skænke  et  medmenneske  op- 
mærksomhed og  hjælp.  Det  gjorde  han  mange  gange. 
1 3  Nephi  17  kan  vi  læse  om  Kristus,  som  besøger 
nephiterne.  Efter  at  have  undervist  dem,  sagde  han, 


„Men  nu  går  jeg  til  Faderen  og  ligeledes  for  at  vise  mig 
for  Israels  tabte  stammer"  (vers  4).  Så  kiggede  han  ud 
over  folket  og  så  at  de  græd  „og  så  vedholdende  på 
ham,  som  om  de  ville  bede  ham  om  at  blive  hos  dem 
lidt  længere"  (vers  5). 

Foranderlige  begivenheder 

Jesus  blev  der.  Han  fik  nephiterne  til  at  bringe  de  sy- 
ge til  sig,  for  at  han  kunne  helbrede  dem.  Han  bad  en 
så  vidunderlig  bøn,  at  hans  ord  ikke  kunne  nedskriv- 
es. Han  græd  med  dem.  Han  velsignede  deres  små 
børn  ét  efter  ét,  og  bad  for  dem.  Han  indstiftede  nad- 
veren iblandt  dem.  Det,  der  skete,  var  fantastisk,  fordi 
Frelseren  blev  hos  folket. 


PAVEJ 

TIL 

EN  UNDERGERNING 


At  elske  og  tjene 
som  Jesus 


Mary  Ellen  Edmunds 


I 


Herren  fortalte  en  lignelse  om  en  barmhjertig  sama- 
ritaner. Samaritaneren,  som  måske  var  på  vej  til  et  vig- 
tigt møde  eller  til  en  aftale,  standsede,  da  han  så  et 
menneske,  som  havde  brug  for  hans  hjælp 
(Luk.l0:30-37). 

Hvor  ofte  er  du  stoppet  op  i  skolen,  i  kirken  eller  på 
torvet  for  at  lytte  til  en  ven  i  nød,  for  at  tale  med  en 


Frelseren  gav  sig  tid  til  at  velsigne  små 
børn,  og  det  er  muligt  at  komme  ham 
nærmere  ved  at  følge  hans  eksempel 
og  gøre  de  samme  ting. 


nabo,  for  at  reagere  på  Åndens  tilskyndelser? 

Vi  sidste  dages  hellige  bør  som  kristne  være  mere 
villige  til  at  stoppe  op  og  hjælpe.  Vi  har  brug  for  flere, 
som  vil  benytte  lejligheden  til  at  gøre  godt  og  at  være 
gode. 

En  dag  bemærkede  jeg,  sammen  med  en  ven,  en 
ung  mor,  der  stod  ved  en  varevogn,  som  var  gået  i  stå; 
hun  så  meget  frustreret  og  ulykkelig  ud.  Hun  havde 
flere  børn  med.  Vi  blev  tilskyndet  til  at  standse  og 
tilbyde  vor  hjælp.  Hun  forklarede,  at  vognen 
var  løbet  tør  for  benzin.  Vi  tilbød  så,  at  hente 
noget  benzin  til  hende,  så  kunne  hun  jo 
blive  hos  børnene  imens.  Hun  virkede 
taknemmelig  for  hjælpen,  men  ville 
ikke  rigtigt  tage  imod  den.  Da  vi 
vendte  tilbage  med  en  dunk 
benzin,  var  hun  meget  tak- 
nemmelig, men  følte  sig  sta- 
dig ilde  til  mode  ved  at 
tage  imod  vor  hjælp. 

Så  fik  jeg  en  idé.  Jeg 
sagde  til  hende:  „De 
ville  jo  tilbyde  os  den 
samme  hjælp,  hvis  vi 
havde  brug  for  det!" 
Det  tænkte  hun  lidt 
over,  og  smilede  så. 
„De  har  ganske  ret!" 
sagde  hun,  „det  ville  jeg!" 

Jeg  erindrer  ikke  mere,  hvor  min 
ven  og  jeg  var  på  vej  hen  den  dag,  men  jeg  husker 
tydeligt  den  dejlige  oplevelse,  det  var,  at  hjælpe.  Jeg  er 
overbevist  om,  at  de  fleste  af  os  ville  have  stoppet  op 
og  hjulpet,  men  vi  ved  ikke  altid,  hvad  vi  bør  gøre, 
eller  vi  har  for  travlt  eller  er  måske  endda  nervøse  for 
det.  For  det  meste  er  vi  ikke  ordentligt  forberedt  på  at 


9Mj  ^T 


Der  findes  ingen  instruktionsbog, 
som  du  kan  slå  op  i,  i  sådanne 
kritiske  øjeblikke,  hvor  en  anden 
har  brug  for  dig.  Men  vi  kan  forberede  os 
åndeligt  ved  at  studere,  hvad  der  står  i 
Herrens  „håndbog/7 

erren  fortalte  en 
lignelse  om  en 
barmhjertig 


samaritaner. 
Samaritaneren,  som 
måske  var  på  vej 
til  et  vigtigt  møde 
eller  til  en  aftale, 
standsede, 
da  han  så  et 
menneske,  som 
havde  brug  for 
hans  hjælp 
(Luk.l0:30-37) 
Hvor  ofte  er 
du  stoppet  op 
for  at  hjælpe 
et  menneske 
i  nød? 


hjælpe.  Og  der  findes  ingen  instruktionsbog,  som  man 
kan  slå  op  i,  i  sådanne  kritiske  øjeblikke,  hvor  en 
anden  har  brug  for  én. 

Men  vi  kan  forberede  os  åndeligt  ved  at  studere, 
hvad  der  står  i  Herrens  „håndbog,"  og  ved  at  gøre  os 
modtagelige  for  Andens  tilskyndelser.  Der  findes 
ingen  bedre  håndbog  end  skrifterne  og  Ånden,  når  vi 
skal  lære,  hvordan  vi  bør  reagere  på  andres  behov  på 
en  kristuslignende  måde. 

Nogle  skridt  på  vejen  til  barmhjertighed 

Vi  kan  gøre  meget  for  at  øge  vor  kærlighed,  barm- 
hjertighed, modtagelighed  for  Ånden  og  medfølelse 
for  andre.  Nogle  af  de  følgende  forslag  kan  måske 
være  til  hjælp: 

-  Besøg  nogen,  som  ikke  kan  besøge  dig.  Frelseren 
besøgte  dem,  som  behøvede  det. 

-  Øv  dig  i  at  blive  bedre  til  at  lytte. 

-  Nå  ud  til  andre  end  din  almindelige  venne-  og  be- 
kendtskabskreds og  tal  til  mindst  én,  du  ikke  kender, 
hver  uge. 

-  Arbejd  på  at  opnå  et  elskværdigt  udseende.  Prøv 
at  se  på  andre  på  en  sådan  måde,  at  de  ved,  at  du  hol- 
der af  dem,  selv  om  de  ikke  aner,  hvem  du  er. 

-  Glæd  dig  over  andres  succes  og  resultater. 

-  Udnyt  med  glæde  og  villigt  de  muligheder,  du  får 
for  at  tjene  andre,  selvom  det  er  ubelejligt,  ja,  også 
selv  om  det  kræver  et  offer  fra  din  side. 

-  Prøv  at  se  om  du  kan  finde  nogen,  som  trænger  til 
at  give,  og  overvej,  hvad  de  kan  gøre  for  dig  eller  hvad 
de  kan  lære  dig  om. 

-  Lær  at  være  taknemmelig. 

-  Tænk  på  et  bestemt  menneske,  som  du  kan  skrive 
brev  eller  ringe  til  -  og  gør  det! 

-  Vær  specifik  i  dine  bønner;  bed  for  mennesker  du 
kommer  i  tanke  om,  når  du  taler  til  din  himmelske 
Fader.  Spørg  ham  om  der  er  noget,  han  vil  have  dig  til 
at  gøre. 

En  uforglemmelig  oplevelse 

Jeg  boede  nogle  få  måneder  i  Nigeria,  Vestafrika. 
I  vor  gren  havde  vi  et  kært  lille  barn.  Hun  var  syv  år 
gammel  og  vejede  kun  10,5  kg.  Når  jeg  kom  ind  i  den 
lejede  kirkesal,  så  jeg  hende  ofte  sidde  på  den  bageste 
bænk.  Jeg  holdt  af  at  tage  hende  op,  bære  hende  op 
foran  og  holde  om  hende  under  møderne.  Det  var  som 
om,  hun  opsugede  al  den  kærlighed,  jeg  havde  i  mig  - 
og  mere  til. 

Da  jeg  engang  ved  juletid  sad  og  holdt  om  min  lille 
veninde,  blev  det  bekendtgjort,  at  vi  skulle  synge 
„Han  lever!  Vor  Forløser  stor"  (Sange,  nr.  98).  Jeg  blev 
tilskyndet  til  at  synge  den,  ikke  for  mig  selv,  som  teks- 
ten siger,  men  for  den  lille  pige.  Det  var  en  så  stor, 
dejlig  og  uforglemmelig  oplevelse  for  mig,  og  for  hen- 


de også,  håber  jeg.  Da  jeg  sang  min  version  af  teksten 
-  Han  lever!  Hører  dér  din  bøn  og  sender  trøst  til  dig 
som  løn  -  indså  jeg  at  disse  store  velsignelser,  som 
denne  salme  beskriver,  kunne  denne  lille  pige,  såvel- 
som  andre,  få  del  i  gennem  mig.  Jeg  kunne  som  et  in- 
strument i  Herrens  hænder  trøste  andre,  når  de  er  sva- 
ge, jeg  kunne  give  mig  tid  til  at  høre  på  dem,  trøste 
dem  og  vise  dem  uformindsket  kærlighed,  som  der 
står  i  salmen,  se  vers  2  og  3,  at  Frelseren  gør  for  os. 
Men  han  behøver  min  medvirken,  han  behøver  min 
villighed  til  at  tjene,  han  har  brug  for,  at  jeg  bliver  et 
instrument  i  hans  hænder.  Han  ønsker,  at  jeg  skal 
standse  for  at  hjælpe  andre.  Han  ønsker,  at  vi  alle  skal 
standse  og  hjælpe  mennesker  i  nød;  at  vi  skal  være 
barmhjertige  samaritanere. 

Vi  kan  ikke  undvære  hinanden 

Jeg  har  opdaget,  at  mange  af  mine  egne  mere  eller 
mindre  indtrængende  bønner  er  blevet  besvaret  gen- 
nem andre  mennesker.  Vi  behøver  hinanden.  Både  de, 
som  giver,  og  de,  som  modtager,  bliver  velsignet  og 
når  derved  nærmere  deres  guddommelige  mulighe- 
der. Som  præsident  Marion  G.  Romney  sagde:  „Der 
findes  en  samhørighed  mellem  dem  som  har  og  dem 
som  ikke  har.  Det,  at  give,  ophøjer  den  fattige  og  yd- 
myger den  rige.  Ved  at  gøre  dette  helliggøres  begge." 
(Den  danske  Stjerne,  april  1983,  s.  180). 

Der  er  en  hilsen,  som  anvendes  i  Afrika,  og  som  har 
gjort  indtryk  på  mig.  Man  bliver  spurgt:  „Har  du  det 
godt?"  og  svaret  er:  „Jeg  har  det  godt,  hvis  du  har  det 
godt."  I  denne  hilsen  synes  at  ligge  en  forståelse  for 
det  apostlen  Paulus  belærte  om  i  1  Kor.  12.  Han  sagde, 
at  vi  er  et  legeme  med  mange  [medjlemmer,  og  at  vi 
hele  tiden  har  brug  for  hinanden  -  med  alle  vore 
forskelligheder,  kræfter,  behov,  vor  kærlighed  og  vore 
erfaringer.  Selv  de  som  „forekommer  os  at  være  de 
svageste"  (vers  22),  er  der  brug  for. 

Og  „når  ét  (med)lem  lider,  lider  alle  (med)lemmerne 
med;  når  ét  (med)lem  bliver  hædret,  glæder  alle 
(med)lemmerne  sig  med"  (vers  26).  Frelseren  belærte 
os  om,  at  agte  vor  broder  som  os  selv  (se  L&P 
38:24-27),  og  at  elske  andre,  som  han  elsker  dem. 

Men  hvordan  får  vi  begyndt?  Ved  at  være  villige. 
Villige  til  at  standse  op  på  vor  vej  og  udføre  en  under- 
gerning -  på  vor  vej  i  biografen  eller  til  et  biograf,  et 
møde.  Villige  til  at  bære  hinandens  byrder,  så  de  bliver 
lette. 

„Villige  til  at  sørge  med  dem,  som  sørger  og  trøste 
dem,  der  har  trøst  behov"  (Mosiah  18:8-9).  Villige 
til  at  påtage  os  Jesu  Kristi  navn,  for  at  vi  kan  blive 
kendt  ved  og  være  værdige  til  at  bære  hans  hellige 
navn. 

Og  mætte  os  med  Kristi  ord,  thi  se,  hans  ord  vil 
fortælle  os  alt,  hvad  vi  skal  gøre  (se  2  Nephi  32:3). 
□ 

ÆLDSTE 
CHARLES  DIDIER 

Gør  det  gode  med  glæde 


Edwin  O.  Haroldsen 


I  Den  rejsende  afslog  de  fleste  af  de  tilbud, 
han  fik  om  måltider  på  den  lange  og  ud- 
mattende  13-timers  flyvetur  fra  Miami, 

Florida  til  Buenos  Aires, 
Argentina  i  Oktober  1983.  Han  var 
mere  optaget  af  at  mætte  sit  sind 
end  sin  mave,  for  han  læste  i 
en  bog,  På  jagt  efter  det  ene- 
stående, som  hans  søn  havde 
givet  ham  i  fødselsdagsgave. 

Ældste  Charles  Didier  fra 
de  Halvfjerds'  Første  Kvo- 
rum  fløj  til  Sydamerika 
som  kirkens  udøvende 
administrator  for  Argen- 
tina, Uruguay  og  Paraguay. 
Før  flyet  landede  i  Buenos 
Aires,  havde  han  læst  det 


Charles  Didier  er  en  mand,  der 
føler  sig  lige  så  godt  hjemme  i 
Nord-  og  i  Sydamerika,  som  i  sin 
egen  verdensdel,  Europa.  Herses 
han  sammen  med  sin  familie  - 
hustruen  Lucie  ses  i  midten,  til 
venstre  deres  ældste  søn,  Patrick  med 
dennes  hustru  Karen  og  deres  søn 
Richard.  Til  højre 
Marc  Didier  og 
dennes  hustru 
Jodi. 


meste  af  bogen,  brugt  lidt  tid  på  at  hvile  sig  og  til  at 
tænke  over  de  opgaver,  som  ventede  ham  forude. 
Det  var  typisk  for  denne  mand.  Han  har  helt 
og  fuldt  og  med  entusiasme  kastet  sig  ud  i 
hvert  eneste  projekt,  han  har  påtaget  sig 
for  kirken  siden  han,  som  22-årig, 
blev  døbt  i  sit  hjemland,  Belgien  - 
som  en  mand,  der  med  glæde  gør 
det  gode  i  tilværelsen. 

Charles  Didier  fødtes  i  Ixelles, 
Belgien,  5  Oktober  1935.  Han 
erindrer  sig,  at  hans  fader, 
André,  der  var  officer  i  den 
belgiske  hær,  i  begyndelsen 
af  anden  verdenskrig  blev 
taget  til  fange.  Efter  at  være 
flygtet  gik  han  under  jorden 
og  så  kun  sin  familie  ved  til- 


fældige  overraskelsesvisitter.  Ældste  Didier  erindrer 
sig  tiden  kort  efter  sin  ni  års  fødselsdag: 

„Eftersom  det  hemmelige  politi  ledte  efter  ham 
(hans  fader),  blev  vort  hjem  ransaget  -  vi  undslap  med 
nød  og  næppe.  Vi  tog  hen  til  hans  skjulested  i  provin- 
sen Antwerpen,  og  derfra  tog  vi  over  til  min  oldemor  i 
Flandern."  Belgien  blev  så  befriet.  „Jeg  husker  tydeligt 
soldaterne,  som  prøvede  at  slippe  væk  på  cykel,  mens 
flyene  nærmede  sig,  skyderiet,  og  de  allieredes  styr- 
ker, som  kom  ind  i  landsbyen." 

Som  så  mange  andre  på  stedet,  blev  Charles,  som 
dreng,  undervist  i  den  katolske  kirkes  læresætninger. 
Han  deltog  regelmæssigt  i  messen,  som  den  eneste  i 
familien. 

1 1950  boede  familien  i  Namur  i  Belgien  -  Charles  var 
ved  at  afslutte  sin  mellemskole  -  da  to  sidste  dages 
hellige  missionærer  fra  de  Forenede  Stater  bankede  på 


døren.  Hans  moder,  Gabrielle,  lukkede  dem  ind  og 
lyttede  til  dem.  I  påskeferien  det  følgende  år,  blev  hun 
døbt  i  et  lille  bassin  i  Bruxelles,  men  Charles  gik  glip  af 
dåben.  Han  var  i  Rom  for  at  se  paven,  som  deltager  i 
en  rejse,  der  blev  arrangeret  af  den  katolske  kirke. 

Skønt  Charles  sagde  nej,  da  han  blev  indbudt  til  den 
lokale  gren,  kom  han  dog  i  en  engelsk  klub,  hvor  mis- 
sionærerne underviste,  men  gik  hjem  før  aftenens 
ungdomsaktiviteter  begyndte,  fordi  han  ikke  ønskede 
„at  gå  i  fælden." 

Men  da  han  blev  bedt  om  at  deltage  i  et  teaterstykke 
i  grenen,  så  overtalte  hans  moder  ham  til  at  komme 
med  hende  i  kirke  om  søndagen.  Kort  efter  blev  hans 
søster,  Jaqueline,  døbt.  Da  Charles  tog  hjemmefra  for 
at  gå  på  universitetet  i  Liége,  sagde  han,  „Jeg  deltog  af 
og  til  i  ungdomsaktiviteterne.  Jeg  gjorde  lidt  hele 
tiden,  men  ønskede  ikke  at  deltage.  Jeg  var  meget 


genert.  Jeg  ønskede  overhovedet  ikke  at  stå  foran 
andre  mennesker." 

Da  så  ældste  Dewitt  Paul  udfordrende  spurgte  ham, 
hvorfor  han  ikke  ville  døbes,  selvom  ,han  gjorde  alt 
det,  medlemmer  gør',  mindes  ældste  Didier,  at  han 
svarede: 

„Jeg  kan  ikke  se,  at  det  er  nødvendigt,  jeg  har  et 
udmærket  liv.  Jeg  kan  jo  deltage  uden  at  bære  noget 
ansvar."  Så  sagde  missionæren:  „Lad  os  bede,  for  at 
kende  sandheden  om  Mormons  Bog  og  Joseph  Smiths 
ord.  Hvis  du  så  får  et  vidnesbyrd,  tror  jeg,  at  du  vil 
indse,  at  det  er  nødvendigt  for  dig  at  blive  døbt." 

„Så  vi  bad,  og  da  jeg  rejste  mig  efter  bønnen,  havde 
jeg  et  vidnesbyrd.  Det  var  ikke  et  lys  -  blot  en  bekræf- 
tende inspiration:  ,Af  sted,  se  at  få  det  gjort.  Det  er 
visdom,  det  er  min  befaling.' "  I  november  1957  blev 
Charles  døbt  af  ældste  Paul  i  et  svømmebassin  i 
Bruxelles. 

Han  rejste  dagligt  frem  og  tilbage  mellem  Liége  og 
Namur,  mens  han  studerede  ved  universitetet  i  Liége, 
og  i  1959  bestod  han  sin  eksamen  i  økonomi.  Derpå 
deltog  han  i  det  belgiske  flyvevåbens  reserveofficers 
træningsprogram,  og  sluttede  sin  militærtjeneste  som 
løjtnant  og  radarleder. 

Kort  tid  efter,  mens  han  var  stationeret  nogle  få  kilo- 
meter fra  Liége,  fik  han  tid  til  at  gå  ud  med  en  brunøjet 
pige,  Lucie  Lodomez,  som  han  havde  mødt  i  Liége 
gren.  Hun  havde  været  på  mission  i  Frankrig  sammen 
med  hans  søster  Jaqueline. 

Da  Charles  havde  afsluttet  sin  militærtjeneste,  blev 
han  gift  med  Lucie  i  Liége  (de  blev  beseglet  til  hinan- 
den i  Schweiz  templet  i  1962)  og  flyttede  ind  i  en  lille 
lejlighed  dér.  Charles  havde  fremgang  i  sit  job  for  en 
virksomhed,  som  importerede  tømmer  og  både  han  og 


Scener  fra  den  nyomvendtes  liv,  han 
som  skulle  blive  en  af  kirkens  general- 
autoriteter: Drengen,  som  blev  voksen 
i  løbet  af  skole-  og  gymnasieårene; 
bryllupsbillede  i  det  belgiske  flyve- 
våbens uniform  og  med  sin  unge  brud. 


Lucie  voksede  gennem  de  stillinger,  de  havde  i  kirken. 
Han  fik  større  og  større  ansvar  i  kirken,  for  til  sidst  at 
blive  grenspræsident  for  100  medlemmer  i  Liége. 

Men  efter  fem  års  arbejde  i  Liége  blev  Charles  rast- 
løs. Han  begyndte  at  undersøge  sine  muligheder  for  at 
undervise  eller  at  fortsætte  sin  uddannelse.  Således 
kom  „endnu  et  svar  på  bøn."  Han  blev  bedt  om  at  flyt- 
te til  Frankfurt  i  Tyskland  for  at  arbejde  som  assistent 
for  John  E.  Carr,  som  var  leder  for  timelige  sager  i 
kirkens  europæiske  område. 

Dette  ophold  varede  i  blot  ni  måneder.  Han  blev 
bedt  om  at  vende  tilbage  til  Liége  for  at  lede  kirkens 
distributionscenter.  Lige  så  snart  han  vendte  tilbage, 
blev  han  igen  kaldet  som  Liéges  grenspræsident. 

Så  i  marts  1970  kom  overraskelsen  i  Charles  Didiers 
liv,  gennem  en  telefonopringning  fra  Salt  Lake  City: 

„Det  var  præsident  N.  Eldon  Tanner,  der  ringede. 
, Herren  kalder  dig  som  missionspræsident.  Er  du  klar 
til  at  tage  af  sted  om  tre  måneder  og  rejse  hvorhen 
Herren  end  vil  kalde  dig?'  Jeg  sagde  Ja.'" 

Sådanne  uventede  telefonopringninger  fik  fortsat 
indflydelse  på  hans  tilværelse.  Tre  år  senere,  kort  før 
han  ville  blive  afløst  som  missionspræsident  for 
Frankrig-Schweiz  missionen,  fik  han  endnu  en  telefon- 
opringning, denne  gang  fra  præsident  Marion  G. 
Romney.  Ældste  Didier  blev  kaldet  som  områderepræ- 
sentant og  samtidigt  valgt  til  områdeleder  for  oversæt- 
telse og  distribution  af  kirkematerialer  for  hele  Europa. 

Så,  i  oktober  1975,  mens  ældste  Didier  deltog  i  en 
konference  i  Salt  Lake  City,  modtog  han  en  telefonbe- 
sked, som  meddelte  ham,  at  præsident  Spencer  W. 
Kimball  ønskede  at  mødes  med  ham.  Han  blev  så  kal- 
det som  medlem  af  de  Halvfjerds'  Første  Kvorum,  som 
var  ved  at  blive  organiseret. 

„Der  er  visse  ting,  man  planlægger  for  fremtiden  - 
nogle  ting,  man  kan  forestille  sig  vil  ske.  Men  når  kal- 
delsen til  generalautoritet  kommer,  lukker  man  døren 
og  siger,  Jeg  er  nu  i  Herrens  hænder  -  100  procent. 
Jeg  vil  gå  og  gøre  hvad  han  beder  mig  gøre.'" 

Ældste  Didier  blev  kirkens  udøvende  administrator 
for  Europa,  præsiderede  over  fjorten  missioner,  mens 
han  sad  i  Bruxelles.  Senere,  skulle  han  blive  udpeget 
til  at  lede  kirkens  aktiviteter  i  Canada,  så,  i  1981  til  at 
lede  missioner  og  stave  i  Argentina,  Paraguay  og  Uru- 
guay. Da  tretten  nye  områdepræsidentskaber  blev  kal- 
det i  1984,  påtog  han  sig  pligterne  som  præsident  for 
Sydamerikas  nordlige  område,  som  oprindeligt  dæk- 
kede Brasilien,  Venezuela,  Colombia,  Ecuador,  Peru 
og  Bolivia,  men  som  nu  omfatter  Ecuador,  Colombia, 
Peru,  Bolivia,  Surinam,  Guyana  og  Fransk  Guyana. 
Ældste  Didier  bor  i  Quito,  Ecuadors  hovedstad. 

Skønt  hans  pligter  som  generalautoritet  kræver 

megen  tid  og  arbejde,  dyrker  han  stadig  flere  interes- 
ser -  såsom  havedyrkning,  sportsfisken,  akvarel- 
maling, madlavning  og  læsning  -  fordi  han  tror,  at 
man  skal  bevare  en  balance  i  livet.  Hans  sproglige  inte- 
resser er  et  værdifuldt  fortrin;  udover  sit  eget  sprog, 
taler  han  fransk,  engelsk,  tysk,  hollandsk  og  spansk. 

Ældste  Didier  er  slank  og  spændstig  og  holder  sig 
i  god  fysisk  form.  Han  er  overbevist  om,  at  hans  an- 
strengelser for  at  holde  sig  sund  og  rask  hjælper  ham 
til  at  udholde  de  strabadser,  som  en  generalautoritets 
rejser  kan  medføre.  Han  og  ældste  Gene  R.  Cook  fra 
de  Halvfjerds'  Første  Kvorum  spiller  ofte  tennis. 
Ældste  Cook  siger: 

„Han  er  virkelig  en  god  sportsmand.  Han  svømmer 
en  hel  del,  og  tilbagelægger  let  tredive  eller  fyrre  bane- 
længder. Han  træner  hver  dag." 

En  del  af  sin  motion  får  han  ved  fysisk  arbejde. 
Biskoppen  i  Didier  s  hjemmeward  (Fjerde  Ensign,  Salt 


Lake  Ensign  Stav),  Reed  Heywood,  erindrer  sig  den- 
gang ældste  Didier  og  hans  sønner  byggede  deres  eget 
hus,  og  hvordan  de  slæbte  kampesten  sammen  for  at 
bygge  en  mur  til  en  stenhøj,  for  at  forskønne  haven. 

„Jeg  tror  på  værdien  af  fysisk  arbejde.  Jeg  har  behov 
for  det,"  bemærker  ældste  Didier.  „Når  jeg  er  i  Salt 
Lake  City  eller  i  Sydamerika,  er  jeg  lukket  inde  i  et 
kontor  eller  en  mødesal  8-9  timer  hver  dag.  Jeg  har  en 
masse  energi,  så  jeg  elsker  at  bruge  denne  energi  på 
tennis,  svømning,  akvarelmaling  eller  havedyrkning 
om  sommeren.  Jeg  tror  på  det  præsident  Kimball  sag- 
de, om  at  vi  har  brug  for  en  køkkenhave.  Vi  har  plant- 
et tre  og  tyve  frugttræer.  Jeg  elsker  at  trække  mig  tilba- 
ge til  naturen  og  få  jord  på  hænderne." 

Ældste  Didiers  måde  at  fiske  ørred  på  viser  ikke  ale- 
ne hans  kærlighed  til  naturen,  men  også  hans  særlige 
måde  at  engagere  sig  på.  Han  tager  på  fisketur  med 
nogen,  som  ved  mere  om  det  end  han  selv  gør,  så  at 


Opgaverne  som  generalautoritet  har  bragt 
ældste  Didier  og  hans  hustru  til  mange 
dele  af  verden  inklusive  Cairo  i  Ægypten, 
og  Marshøjen  i  Athen,  Grækenland,  hvor 
apostlen  Paulus  prædikede  i  den  nytesta- 
mentelige  periode. 

han  kan  lære  mere.  „Jeg  tror,  at  jeg  har  meget  at  lære, 
og  at  jeg  kan  lære  noget  af  enhver." 

En  af  dem,  som  har  lært  ham  meget,  er  hans  mor. 
Hun  var,  husker  han,  en  „storartet  kok."  Hans  choko- 
ladedessert er  en  familietradition. 

I  november  1983  fløj  han  til  Californien  for  at  deltage 
i  Fair  Oaks  Stavskonference.  Han  ankom  tidligt  til 
stavspræsidentens  hjem  og  blev  vist  rundt  i  familiens 
køkkenhave. 

„Jeg  så  at  han  havde  porrer,  som  er  en  meget  popu- 
lær grøntsag  i  Belgien.  Eftersom  stavspræsidenten  al- 
drig før  havde  dyrket  porrer,  vidste  han  ikke  rigtigt 
hvordan  de  skulle  tilberedes,  så  jeg  sagde,  ,lad  os  lave 
suppe.'  Så  lørdag  aften  efter  vore  konferencemøder, 
tilberedte  jeg  og  stavspræsidenten  porresuppe  til  to  og 
tyve  gæster  den  følgende  dag  -  højrådet  og  andre 
stavsledere.  Jeg  tror,  at  man  dér  vil  huske  mig  mere 
som  suppekok  end  som  generalautoritet!" 

Noget  andet  ældste  Didier  gerne  deler  med  andre, 
er  sig  selv,  ved  at  tjene  andre.  Hans  søn  Patrick  siger: 
„Han  bruger  så  megen  tid  som  overhovedet  muligt,  til 
at  hjælpe  mennesker  i  nød." 

En  af  hans  naboer,  Venice  Rogers,  tilføjer:  „Han  er 
så  sød  ved  børn." 

Engang  da  Rogers  familien  var  borte  på  ferie,  tapet- 
serede Charles  og  Lucie  teenagedatteren  Elizabeth  Ro- 
gers værelse  -  som  en  overraskelse.  Elizabeth  blev  helt 
overvældet. 

Ældste  Didier  leger  sin  egen  version  af  „elevator" 
legen  med  en  anden  nabos  børn.  Når  de  trykker  på 
den  øverste  knap  i  hans  jakke,  løfter  han  dem  op.  Når 
de  trykker  på  den  nederste,  sætter  han  dem  ned  igen. 

En  af  de  måder,  ældste  Didier  tjener  på,  er  ved  ar- 
bejdet som  missionær  for  sine  forfædre.  I  løbet  af  de 
sidste  par  år,  har  han  tilbragt  mange  timer  i  det  slægts- 
historiske  bibliotek,  hvor  han  søger  sine  forældres  og 
sin  hustrus  slægtslinier,  af  og  til  to  til  tre  timer  om  af- 
tenen. „Jeg  arbejder  stadig  på  dette,  og  nogle  af  tin- 
gene er  virkeligt  lykkedes  for  mig.  Vi  har  nu  alle  oplys- 
ningerne til  at  afslutte  vore  fire  generationers  skemaer. 
Det  næste  trin  bliver  så  at  indsende  det  til  templet." 

På  trods  af  hvad  ældste  Didier  har  nået,  så  synes 
han  at  der  er  mangt  og  meget,  han  kunne  gøre  bedre. 

Han  indrømmer  at  en  generalautoritet,  „dagligt  må 
eksaminere  sig  og  sin  familie." 

„Vi  er  jo  officielle  repræsentanter  for  kirken.  Med- 
lemmer tror  almindeligvis,  at  vi  ved  alt,  men  det  er  ik- 
ke tilfældet.  Vi  skal  altid  prøve  at  leve  op  til  vort  helli- 
ge kald  og  til  folks  forventninger,  såvel  som  Herrens 
forventninger,  som  har  langt  større  betydning.  Det  er 
faktisk  noget  af  en  udfordring." 

Ved  tanken  om  denne  udfordring,  hvilke  mål  har 
han  da? 

Først  og  fremmest,  at  kunne  give  sin  familie  det 
bedste  af  sig  selv. 

Dernæst,  „at  repræsentere  Herren,  sådan  som  han 
ønsker  jeg  skal  gøre  det,  at  opbygge  hans  rige,  således 
som  han  ønsker  det  gjort."  □ 


Edwin  Haroldsen  var,  før  han  tilsluttede  sig  BYU  fakultetet,  professionel 
journalist.  Han  er  nu  pensioneret,  men  underviser  på  deltid  på  BYU 
universitetets  afdeling  for  journalistik.  Han  og  hans  hustru  bor  i  Provo, 
Utah. 


HVAD  MORMONS  BOG  BETYDER  FOR  MIG 


Da  jeg  blev  femten  år,  besluttede  jeg  at  købe 
mig  en  bibel.  Rastløshedens  ånd  havde  taget 
bolig  i  mig  og  jeg  følte  et  stort  behov  for  at 
finde  ud  af,  hvorfor  jeg  var  til. 

Jeg  betragtede  ofte  himlen  og  stjernerne,  spekulere- 
de på  hvor  Gud  mon  var  og  hvordan  han  var.  Da  jeg 
læste  Jesu  ord  i  evangelierne,  troede  jeg  på,  at  de  var 
sande.  Jeg  indså  hvilken  vej,  jeg  skulle  følge.  Jeg  elske- 
de skrifterne  og  var  ikke  bange  for  at  dele  min  store 
glæde  med  andre. 

Et  princip,  som  gjorde  et  stort  indtryk  på  mig,  var 
troens  princip  sammen  med  Andens  forskellige  gaver: 
Helbredelsens  gave,  gaven  til  at  gøre  kraftige  gerning- 
er og  åbenbaringens  gave.  Jeg  troede  fuldt  og  fast,  at 
hvis  folk  havde  tilstrækkeligt  stor  tro,  så  kunne  de  vir- 
kelig flytte  bjerge. 

Jeg  blev  så  overvældet  over  alt  dette,  at  jeg  forsøgte 
at  dele  min  glæde  med  alle  mine  venner.  Min  bedste 
ven,  Franco,  blev  den  første,  med  hvem  jeg  delte  min 
tro  og  resultaterne  af  mine  studier.  Vi  talte  ofte  om 
livets  mysterium.  Mine  andre  venner  viste  imidlertid 
ikke  samme  interesse  for  disse  ting. 

Selvom  jeg  drøftede  disse  ting  med  mine  venner, 


Roberto  Manes 


JEG 
GENKENDTE 
FORFATTEREN 


havde  jeg  stort  set  påbegyndt  denne  vandring  alene, 
idet  jeg  afslog  at  slutte  mig  til  nogen  organiseret  reli- 
gion, eftersom  jeg  var  overbevist  om,  at  jeg  selv  ville 
være  i  stand  til  at  finde  mit  svar  ved  at  vokse  i  troen  på 
Herren  Jesus  Kristus. 

Jeg  fornemmede  klart  en  åndelig  vækst,  når  jeg 
modtog  bekræftelser  om  de  ting,  jeg  lærte  igennem 
min  læsning.  Men  denne  kundskab  førte  til  andre 
spørgsmål,  hvortil  jeg  ikke  kunne  finde  noget  svar. 

En  dag,  i  min  fortsatte  søgen  efter  sandheden,  fandt 
jeg  en  bog  blandt  adskillige  andre  derhjemme:  Mor- 
mons Bog.  Jeg  husker  ikke  hvordan  den  var  kommet 
dér.  Nogle  missionærer  havde  antagelig  givet  min  mor 
den  flere  år  før,  da  de  var  i  nabolaget. 

Da  jeg  begyndte  at  læse  Mormons  Bog,  bemærkede 
jeg  at  der  i  mig  skete  noget  vidunderligt  og  meget  vir- 
keligt. Jeg  fornemmede,  at  forfatteren  til  de  hellige 
skrifter,  som  jeg  allerede  var  kommet  til  at  holde  af, 
også  var  forfatter  til  disse  nye  skrifter,  som  jeg  netop 
havde  fundet.  Disse  nye  skrifter  bekræftede  sandhe- 
den i  de  ting,  jeg  allerede  havde  læst. 

Den  største  velsignelse  jeg  oplevede  var,  at  alle  de 
spørgsmål,  som  var  opstået  i  mit  sind,  mens  jeg  stude- 

rede  Bibelen,  blev  besvaret  gennem  studiet  af  Mor- 
mons Bog.  Det  gav  mig  en  dybere  forståelse  ved  at 
kaste  nyt  lys  over  de  bibelske  skrifter. 

Den  kendsgerning,  at  vi  i  disse  sidste  dage  har  Mor- 
mons Bog,  bekræftede  min  tro  på,  at  Gud  stadigvæk 
udfører  mirakler. 

En  dag  kom  nogle  præster  og  besøgte  mig.  Jeg  viste 
dem  den  mirakuløse  måde,  hvorpå  Gud,  gennem  en 
engel,  havde  givet  menneskene  en  anden  samling 
skrifter.  En  af  dem  fortalte  mig,  at  disse  ting  var  djæv- 
elens værk.  Jeg  kunne  ikke  dele  deres  opfattelse.  Jeg 
følte  en  stor  overensstemmelse  mellem  det  jeg  havde 


læst.  På  det  tidspunkt  kendte  jeg  ikke  Ezekiels  profeti. 
Jeg  havde  taget  to  „stykker  træ",  det  ene  var  fra  Juda 
(Bibelen)  og  det  andet  fra  Joseph  (Mormons  Bog)  og 
„gjort  dem  til  ét  i  mine  hænder"  og  i  mit  sind  (se  Ez. 
37:16-17). 

Alt  dette  fandt  sted  uden  at  jeg  vidste  hvilken  kirke, 
der  anvendte  Mormons  Bog.  Først  da  jeg  blev  atten, 
traf  jeg  missionærerne,  som  underviste  fra  Mormons 
Bog,  mens  de  ledede  et  møde  på  gaden  midt  i  Milano, 
Italien. 

Vejledt  og  støttet  af  skrifterne  blev  jeg,  nogle  få 
måneder  senere,  døbt  i  Herrens  kirke.  □ 


BØRNESTJERNEN 


September  1988 


ISBN  0107-2145 


■ 
■ 


Mormons  bogs  fremkomst 


Joseph  Smith  modtog  guldpladerne 
fra  englen  moroni.  22  september  1827, 
efter  4  års  belæring  af  engle. 
Tre  år  senere  blev  det  hellige  budskab, 
som  var  oversat  fra  pladerne, 
udgivet  som  mormons  bog. 

MORMON 

EN     TAPPER    PROFET 


FÆLLESTID 


Pat  Graham 


Og  se,  jeg  siger  jer  dette,  for  at  I 
kan  få  visdom  og  lære,  at  når  I  er  i 
jeres  medmenneskers  tjeneste,  tjener 
lblotGud(Mosiah2:17). 

Forestil  dig,  at  du  blev  bedt  om  at 
nedskrive  alt,  hvad  folk  i  dit  land  gør. 
Forestil  dig  så,  at  du  blev  bedt  om  at 
skrive  en  kort  beretning  om  alt,  hvad 
der  er  sket  gennem  de  sidste  tusind 
år  af  dit  lands  historie. 

Mens  du  gør  det,  er  dit  folk  i  krig, 
og  du  må  skjule  alt  hvad  du  skriver, 
for  at  beskytte  det.  Du  har  ingen 
skrivemaskine  eller  tekstbehandlings- 
anlæg eller  for  den  sags  skyld  papir 
heller,  eller  blyanter,  men  du  skal 
skrive  på  metalplader,  for  at  dine 
optegnelser  kan  opbevares  sikkert  i 
jorden. 

Profeten  Mormon  gjorde  disse  ting. 
Hans  skrivelser  kaldes  „Mormons 
Bog".  Du  bliver  måske  aldrig  bedt  om 
at  gøre,  hvad  Mormon  gjorde,  men 
uanset  hvilke  vanskeligheder  du  skal 
igennem,  kan  du  være  en  tapper 
tjener  lige  som  Mormon. 


Vejledning 

Læs  alle  de  følgende  udtalelser  om 
Mormon  og  find  så  det  tilsvarende 
billede  (du  kan  også  farvelægge  bille- 
derne). 

En  god  mand,  som  hed  Ammaron, 
skrev  om  sit  folk.  Derpå  skjulte  han 
sine  optegnelser  for  at  onde  menne- 
sker ikke  skulle  finde  dem  (se  4  Nephi 
1:47-49). 


Da  Mormon  var  kun  ti  år  gammel,  for- 
talte Ammaron  ham,  hvor  optegnel- 
serne var.  Han  sagde,  at  når  Mormon 
blev  fire  og  tyve  år  gammel,  skulle 
han  tage  pladerne  fra  det  sted,  hvor 
de  var  gemt  (Se  Mormon  1:2-4). 


Mormon  var  en  alvorlig  dreng  og  ad- 
lød Guds  befalinger.  Da  han  var  fem- 
ten år,  besøgte  Frelseren  ham  (Se 
Mormon  1:15). 


Selvom  Mormon  kun  var  seksten  år 
gammel,  var  han  en  god  leder  og  han 
blev  udvalgt  til  at  føre  den  nephitiske 
hær.  Det  gjorde  han  i  mange  år  (Se 
Mormon  2:1-2J. 


Til  sidst  tvang  lamaniterne  nephiterne 
mod  nord.  Mormon  tog  pladerne  fra 
deres  skjulested  i  højen  Shim  og  be- 
gyndte at  skrive  sine  egne  optegnel- 
ser på  dem  (Se  Mormon  2:3,  17). 


I  de  følgende  ti  år  var  der  ingen  krige. 
Mormon  lærte  folket  om  Jesus,  men 
hans  folk  ville  ikke  være  gode  eller 
omvende  sig  (se  Mormon  2:23-24; 
3:1-3). 


Da  krigshandlingerne  indledtes  igen, 
vandt  nephiterne.  Men  eftersom  ne- 
phiterne ikke  prøvede  på  at  være  go- 
de, nægtede  Mormon  at  være  deres 
leder  (Se  Mormon  3:7-1 1). 


9 


8 


Senere  gik  Mormon  med  til  at  lede  ne- 
phiterne i  krig.  Ved  Cumorah-højen 
blev  han  såret  og  tusinder  blev  dræbt 
(se  Mormon  5:1;  6:1-10). 


Mormon  gemte  de  fleste  af  de  betyd- 
ningsfulde optegnelser  i  Cumorah 
højen.  Han  gav  sin  søn  Moroni  guldp- 
laderne samt  besked  på  at  afslutte  op- 
tegnelserne (se  Mormon  6:6;  8:1). 

Mange  år  senere  skjulte  Moroni 
guldpladerne.  I  1823  kom  han  og  vi- 
ste Joseph  Smith,  hvor  de  var  skjult. 
Fire  år  senere  begyndte  Joseph  at 
oversætte  Mormons  optegnelser 
(Se  Mormon  8:5,  13-14). 


Hej!  Vi  vil  gerne  have  et  billede  af  jer  og  en  af  jeres  tegninger  til 
siderne  med  „Venner  overalt"  og  „Vore  kreative  venner".  Send  et 
foto  af  dig  selv  og/eller  en  af  dine  tegninger  sammen  med  dit  navn, 
d/n  alder,  navnet  på  dit  land  og  lidt  om  dig  selv  til  Stjernen:  Lokal 
redaktion.  Hans  Egedesgade  2/1,  2200  København  N. 
På  grund  af  vor  planlægning  kommer  de  udvalgte  fotografier  og 
tegninger  ikke  i  før  tidligst  5-6  måneder  efter.  Den  alder,  vi 
angiver,  bliver  således  den,  I  selv  angiver  på  jeres  fotos  eller  tegninger. 
Desværre  kan  tegninger  og  fotos  ikke  sendes  tilbage  til  jer. 


Roseli  Maria 
de  Ollveira 
AntonJk,  12  år, 

Sao  Paolo, 
Brasilien,  har  lært 
tegnsprog,  så 
han  kan  lære 
evangeliet  til 
mennesker,  som 
ikke  hører  så  godt. 


Natally  Ferrelra 
Coelho,  4  år, 

Campina  Grande, 
Brasilien  elsker 
primary.  Hun  nyder 
at  lytte  til  musik. 


Leah 
Albornoz,  4  år, 

Santiago,  Chile, 
elsker  Primary  og 
at  lære  om  Jesus. 
Hun  kan  lide  at 
tegne  og  male  og 
at  se  tegnefilm 
sammen  med  sin 
bror  og  søster. 


Vanla  Teofilo 

Al  ves,  10  år,  Sao 

Paolo,  Brasilien,  vil 
gerne  være 
arkæolog.  Hun 
elsker  at  danse  og  at  i 
tale  for  sin 
primaryklasse.         J| 


Jefferson 
Souza  Marta, 

10  år,  Sao 
Bernardo  do 
Campo,  Brasilien, 
har  lært 
trosartiklerne 
udenad.  Han  er 
glad  for  at  læse  i 
skrifterne. 
Boldspil  er  hans 
yndlingsbeskæf- 
tigelse. Han  er 
elsker  at  være 
ude  og  holder  af 
dyr. 


VENNER 
OVERALT 


Carlos 
Henrique 
Cardoso,  8  år, 

Trindade,  Sao 
Joncalo,  Brasilien 


David  Albornoz, 

Santiago,  Chile,  er 
glad  for  at  tegne  og 
male.  Han  spiller 
fodbold  og  kan  lide 
at  løbe  på 
rulleskøjter. 


Esdras  Pontees 
Munhoz  Dias,  7  år, 

Sao  Paolo,  Brasilien, 
er  glad  for  at  han 
har  samme  fornavn 
som  præsident 
Benson.  Han 
holder  af  planter, 
dyr,  af  at  læse  og 
at  dyrke  sport  i 
skolen. 


Dieter  Weiss, 

10  år,  Sao  Paolo, 
Brasilien 


Paula  Decco 
Frederico,  5  år, 

Sao  Paolo,  Brasilien, 
ønsker  at  blive 
fotomodel  når  hun 
bliver  stor.  Hun  er 
glad  for  dyr,  for 
danseopvisning  og 
for  at  tegne. 


Priscilla  Pontes 
Munhoz  Dias, 

2  år,  Sao  Paolo, 
Brasilien  kan  lide 
at  lege  med 
dukker  og  hun 
holder  af  sin  kat. 
Hun  er  glad  for 
børnehaven  i 
primary. 


Claudia 
Albornoz,  3  år, 

Santiago,  Chile, 
elsker  at  høre  sin 
primarylærerinde 
fortælle  historier. 


Sara  Rabello 
daSilva,  10  år, 

Jiparana, 
Rondonia, 
Brasilien,  morer  sig 
med  at  køre  på  sin 
cykel.  Hun  er  glad 
for  at  læse  i 
skrifterne  og  kan 
lide  at  lege  skole. 


Thays  Pontes  Munhoz  Dias,  5  år,  Sao 

Paolo,  Brasilien,  elsker  at  tale  -  i  telefon  og  med 
sine  venner.  Hun  nyder  at  lytte  til  musik  og  at 
køre  på  sin  cykel. 


Ilka  Gorke,  1 0  år, 

Mannheim, 
Tyskland,  elsker 
sin  familie  og 
kirken.  Hun  er 
glad  for  skolen 
og  for  at 
svømme.  Hun 
spiller  fløjte  og 
klaver. 


Sara  Rabello  da  Sllva,  10  år,  Ji,  Parana 
Brasilien 


Mariana  Medelros  Assed,  8  år,  Sao  Paulo 
Brasielien 

VORE  KREATIVE 
VENNER 


Den  dag  jeg  fyldte  syv  år,  fik  jeg  min  allerførste 
pligt.  Jeg  skulle  samle  det  hø,  som  var  faldet 
ned  fra  høstakken  og  at  give  det  til  køerne. 
Jeg  var  ikke  stor  nok  til  at  grave  høet  ud  af  stakken, 
men  bare  det  blev  kastet  ned  på  jorden,  kunne  jeg 
løfte  det  op  i  truget. 

Jeg  stod  stolt  og  glad,  mens  far  forklarede  og  viste 
mig,  hvad  jeg  skulle  gøre.  Jeg  havde  nu  en  menings- 
fuld pligt,  noget  som  virkelig  havde  betydning  for  fami- 
lien. Så  følte  jeg,  at  jeg  betød  noget,  at  jeg  var  stor. 

Da  jeg  så  skulle  løfte  høet  op  i  truget,  var  den  kæm- 
pestore høtyv  for  tung  og  kluntet  at  håndtere,  når  der 
var  læs  på.  Min  far  smilede,  rystede  på  hovedet  og  sag- 
de: „Det  er  det  rette  arbejde  til  dig,  min  dreng,  men  det 
er  det  forkerte  værktøj."  Hans  medfølelse  var  ikke  kun 
ord,  han  tog  mig  med  til  isenkræmmeren  på  en  særlig 


indkøbstur.  Med  en  flot  håndbevægelse  i  retning  af 
stativet  med  landbrugsredskaberne,  sagde  min  far: 
„Der  er  alle  slags  høtyve  her,  min  søn.  Vælg  den  du 
ønsker,  for  det  er  dig,  som  skal  arbejde  med  den." 

Jeg  brugte  vist  en  time  på  at  vælge  den  høtyv.  Jeg 
så  omhyggeligt  på  høtyven  og  løftede  på  hver  eneste 
én,  og  til  sidst  valgte  jeg  én  af  dem.  Da  vi  var  kommet 
hjem  med  den,  fik  den  sin  særlige  plads  i  laden.  Ingen 
anden  i  familien  måtte  bruge  den. 

Desværre  slækkede  jeg  snart  på  mit  arbejde.  En 
aften,  efter  at  jeg  var  kommet  hjem  fra  skole,  var  jeg  så 
opslugt  af  at  lege,  at  jeg  glemte  at  fodre  køerne. 

Min  kloge  mor  mindede  mig  ikke  om,  at  jeg  skulle 
fodre  køerne,  hun  råbte  ikke  ad  mig  eller  lovede  mig 
klø.  Hun  gjorde  faktisk  ikke  noget  som  helst  udover  at 
gå  i  gang  med  aftensmaden. 


KØERNE  OG 
MIN  HØTYV 


LeRoy  Barney 


Da  så  familien  var  samlet  rundt  om  bordet  og  maden 
var  velsignet,  blev  maden  delt  rundt  -  blot  ikke  til  mig. 
Kartoflerne  gik  hele  bordet  rundt,  til  min  far  til  venstre, 
som  så  lod  den  gå  tilbage  igen.  Kødet  gik  den  modsatte 
vej  rundt,  indtil  det  nåede  min  bror  til  højre  for  mig,  så 
kom  det  ikke  længere.  Til  sidst  indså  jeg,  at  de  med  vilje 
undgik  at  give  mig  noget  og  sagde:  „Skal  jeg  ikke  have 
noget  at  spise?" 

Min  mor  vidste  meget  vel,  at  jeg  almindeligvis  var 
meget  sulten,  og  spurgte:  „Hvorfor  dog,  min  dreng?  Er 
du  sulten?"  Hun  sendte  mig  et  venligt  smil  og  tilføjede: 
„Var  der  ikke  et  eller  andet,  du  skulle  gøre,  når  du  kom 
hjem?" 

Da  kom  jeg  i  tanker  om  mit  arbejde.  „Jeg  skal  nok  fod- 
re køerne  efter  aftensmaden,"  sagde  jeg  forhåbnings- 
fuldt. 


Min  mor  så  mig  lige  i  øjnene  og  spurgte  så:  „Tror  du 
ikke,  at  køerne  er  lige  så  sultne,  som  du  er,  min  dreng?" 

Det  var  faktisk  et  godt  spørgsmål.  Det  havde  jeg  slet 
ikke  tænkt  på.  En  ko  er  en  ko.  Det  var  aldrig  før  faldet 
mig  ind,  at  en  ko,  kunne  være  sulten,  og  da  slet  ikke  så 
sulten,  som  jeg  var  i  dette  øjeblik. 

Min  mor  fortsatte:  „Gå  du  nu  ud  og  giv  køerne  noget 
at  spise,  så  skal  jeg  stille  din  aftensmad  ind  i  ovnen  så 
den  holder  sig  varm.  Men  husk  altid,  at  køer  bliver  lige- 
så sultne  som  du.  Når  de  har  fået  noget  at  spise,  får  du 
også  noget  at  spise." 

Jeg  glemte  aldrig  mere  at  fodre  køerne.  Og  jeg  glem- 
te aldrig,  at  mine  forældre  var  kloge  nok  til  at  give  mig 
det  rigtige  værktøj  og  til  at  vise  mig  dette  eksempel  på, 
hvor  vigtigt  det  arbejde  var,  som  jeg  fik  tildelt. 

SCHWEIZISKE 
SAMARITANERE 


Vi  var  på  vej  over  de  majestætiske  schweiziske  alper 
på  en  familieferie,  da  vores  bil,  uden  varsel,  helt  miste- 
de sin  trækkraft.  Min  mand,  Floyd,  kørte  ind  til  siden 
på  alpevejen  og  forsøgte  at  starte  motoren  igen.  Plud- 
selig lød  der  et  højt  knald.  „Det  gør  ikke  noget"  sagde 
Floyd,  „det  er  bare  udstødningen." 


Men  noget  fik  mig  til  at  kaste  et  blik  ud  ad  bagvindu- 
et. Til  min  rædsel  så  jeg  nogle  flammer  slå  op  fra  vogn- 
ens bund,  hvorfra  de  bredte  sig  til  hele  køretøjets 
bageste  ende. 

„Det  brænder!"  råbte  jeg.  Floyd  reagerede  omgåen- 
de. „Ud  af  bilen  -  allesammen  -  nu!"  råbte  han,  og 

sprang  ud  og  åbnede  sidedørene  for  os  andre.  Vore  to 
piger  på  seksten  og  seks,  klatrede  hurtigt  ud  af  vognen 
og  løb  et  stykke  væk  for  at  være  udenfor  fare.  Vores 
fire-årige  søn  lå  snart  rædselsslagen  -  uden  sko  -  i  sin 
fars  arme.  Han  fik  besked  på  at  løbe  bort  fra  den 
brændende  bil,  som  kunne  eksplodere  hvert  øjeblik. 

Spædbarnet  og  jeg  var  de  sidste.  Det  syntes  at  tage 
en  evighed  at  løsne  de  seler,  som  holdt  ham  fast  til 
bilens  sæde.  Floyd  hjalp  os  ud,  hvorefter  også  vi  løb 
væk. 

En  sky  af  sort  røg  steg  op  fra  den  brændende  vogn, 
da  et  ungt  par  fra  Frankrig  stoppede.  Manden  løb  til 
en  telefon  for  at  tilkalde  hjælp.  Hans  hustru  hjalp  mig 
med  at  berolige  børnene. 

Den  næste  der  stoppede  var  en  lastbilchauffør,  som 
begyndte  at  slukke  ilden  med  en  ildslukker  fra  lastbil- 
en. Derpå  hjalp  han  min  mand  med  at  redde  det  meste 
af  vores  bagage.  Bilen  brændte  stadig. 

Bønderne  kom  nu  ud  af  deres  huse  for  at  betragte 
begivenhederne.  Snart  efter  kom  en  stor  brandbil  og 
nogle  politibiler.  Brandmændene  fik  snart  slukket 
ilden  og  fjernet  resten  af  vor  bagage. 

Dér  stod  vi  så,  alle  vore  kufferter  lå  spredt  ud  ved 
siden  af  det  udbrændte  køretøj,  strandet  ved  en  hov- 
edvej i  Schweiz  -  langt  væk  fra  vort  hjem  i  Californi- 
en. Men  vi  følte  en  stor  lettelse  og  taknemmelighed 
over  at  være  i  sikkerhed  og  over  at  det  meste  af  vores 
bagage  også  var  intakt. 

„Er  der  nogen  her,  som  taler  engelsk?"  spurgte  min 
mand  fuld  af  håb.  Uforstående  blikke  og  nogle  få  skul- 
dertræk var  de  eneste  reaktioner.  Så  trådte  en  mand 
og  hans  søn  frem:  „I  kan  komme  hjem  til  os,"  sagde 
han  på  gebrokkent  engelsk.  „I  kan  komme  hjem  til 
os."  Han  pegede  tværs  over  dalen  mod  en  lille  hytte. 
Vi  måtte  køres  i  tre  omgange  i  hans  lille  bil,  før  vi  alle 
og  vor  bagage  kom  derover.  Vor  ny  vens  hustru  og 
familie  gav  os  mad,  lagde  vore  trætte  børn  til  køjs  og 
hjalp  os  med  at  sortere  og  pakke  alle  vore  ting  om. 

Hustruen  talte  et  smukt  engelsk  og  vi  sad  oppe  til 
sent  og  talte  med  vore  værter,  men  først  næste  morg- 
en, da  vi  var  rede  til  at  tage  afsted,  opdagede  vi,  at 
også  de  var  sidste  dages  hellige.  Det  gjorde  at  vor 
værtsfamilie  fik  en  endnu  større  betydning  for  os. 

Den  dag  i  Alperne  blev  den  mest  mindeværdige  del 
af  vor  ferie.  Vi  vil  aldrig  glemme  vor  frygtindgydende 
oplevelse.  Ej  heller  vil  vi  glemme  denne  schweiziske 
familie  -  brødre  og  søstre  i  evangeliet,  som  vi  traf  ved 
en  tilfældighed  -  og  den  kærlighed  de  viste  os.  □ 


Karen  L.  Brown  er  husmoder  og  primarylærerinde  i  sit  ward  i  Encinitas, 
Californien. 


DEN  RE 


For  flere  måneder  siden  besøgte  jeg,  sammen 
med  en  anden  generalautoritet,  den  skønne  ø, 
Tahiti.  Vort  fly  ankom  til  Papeete  lufthavn  ved 
firetiden  om  morgenen.  En  gruppe  lokale  kirkeledere 
tog  dér  imod  os,  med  Victor  Cave,  områdets  repræsen- 
tant, i  spidsen.  Vi  samlede  hurtigt  vores  bagage  sam- 
men og  tog  til  hotellet  for  at  hvile  os  lidt,  før  dagens 
begivenheder  begyndte. 

Da  vi  kørte  igennem  de  stille  gader  i  det  tidlige 
morgenlys,  så  vi  en  mand,  som  krydsede  gaden  foran 
broder  Caves  bil.  Broder  Cave  sagtnede  farten  og  gav 
således  manden  masser  af  tid  til  at  komme  over.  Han 
fortalte  os: 

„Denne  mand  er  fra  det  lokale  ward.  Han  har  travlt 
med  at  komme  til  templet.  Den 
første  tempelsession  begynder  ikke 
før  klokken  ni,  men  han  ønsker 
at  være  dér  i  meget  god  tid." 

„Hvor  langt  væk  bor  han  da?" 
blev  han  spurgt.  Svaret:  „Et  par 
husblokke  herfra."  Broder  Cave 
sagde,  at  tempeltjenerne  åbnede 
tempelporten  tidligt  og  at  den- 
ne mand  kom  ind  på  det  indviede 
område  omkring  det  smukke 
tempel  for  dér  at  opleve  dagens 
begyndelse. 

Jeg  forbavsedes  over  denne 
mands  tro,  over  at  han  var 
villig  til  at  opgive  sin  søvn 
og  andre  ting  for  at  meditere 
og  tænke  over  tingene.  Nogle 
ville  utvivlsomt  sige:  „Hvor 
fjollet!  Sikken  et  tidsspilde,  når 
han  kunne  sove  eller  studere." 
Jeg  håber,  at  denne  trofaste 
mand  i  disse  specielle  timer,  hvor 
han  mediterer,  lærer  sig  selv  og 
sin  skaber  at  kende. 

Det  er  vigtigt  for  os  at  udvikle  en 
sådan  enkel  og  urokkelig  tro.  Jeg 
opfordrer  på  det  stærkeste  os  alle  til 
helt  at  tilegne  os  et  sådant  grundlag 
for  vor  egen  tro.  Samtidigt  må  jeg 
også  fraråde  jer,  at  se  for  meget  på 
de  små  detaljer,  det  indviklede  og 
de  modsætninger,  der  synes  at 
være  og  som  tilsyneladende  be- 
kymrer mange  af  os.  Af  og  til 
bruger  vi  tid  på  at  tilfredsstille 
vor  intellektuelle  stolthed  ved  at 

prøve  at  finde  alle  svarene,  før  vi  kan  acceptere  ét  eneste 
af  dem. 

Vi  søger  alle  sandhed  og  kundskab.  Selv  om  vi  ud- 
vikler den  enkle  og  usvækkede  tro  begrænses  vi  ikke  i 
vor  vækst  eller  vore  færdigheder.  Det  vil  tværtimod 


forstærke  og  fremskynde  vore  fremskridt.  Det  er  såle- 
des, fordi  vore  naturlige  talenter  og  vore  evner  til  at 
opnå  noget  altid  forbedres  igennem  ny  vækst  eller 
kundskab. 

Nephi  forklarede,  at  hans  brødre  var  blevet  så  onde 
og  ufølsomme  overfor  Ånden,  at  de  havde  „mistet 
evnen  til  at  fornemme",  endskønt  de  selv  havde  set  og 
hørt  en  engel  og  selvom  Gud  havde  talt  til  dem  med 
en  stille,  sagte  stemme  (se  1  Nephi  17:45).  I  modsæt- 
ning til  dette  fortæller  Nephi  os,  at  hvis  vi  mætter  os 
„med  Kristi  ord  .  .  .  (vil)  hans  ord  fortælle  (os)  alt, 
hvad  vi  skal  gøre"  (2  Nephi  32:3). 

HAN  SLED  HÅNDBOGEN  OP 
Jeg  har  en  kær  ven.  Vi  voksede  op  sammen. 
Skønt  han  var  intelligent  og  havde  evnerne, 
var  han  ikke  nogen  god  elev  i  skolen. 

Familiens  behov  og  bekymringer  begrænsede  hans 
uddannelsesmuligheder.  Han  afsluttede  ikke  sin 
grundskole.  Det  lykkedes  ham  at  købe  en  gammel 
brugt  lastbil  og  begyndte  at  køre  sten  og  grus  for  nogle 
få  entreprenører.  Det  var  sæsonarbejde  og  ikke  særlig 
lønsomt.  Den  gamle  lastvogn  gik  ofte  i  stykker  og 
trængte  til  at  repareres. 

Han  giftede  sig  med  en  god  kvinde  og  fandt  et  sted 
at  bo.  De  havde  en  vanskelig  økonomi,  men  det  lykke- 
des dem  at  bygge  eget  hus. 

Jeg  var  biskop  dengang  og  kaldte  ham  som  vejleder 
for  det  Aronske  Præstedømme.  Han  tog  sin  kaldelse 
alvorligt.  Han  sled  håndbogen  op,  sådan  studerede 
han  den.  Han  havde  en  notesbog,  som  var  fyldt  med 
datoerne  for,  hvornår  alle  de  unge  mænd  skulle  rykkes 
op  i  det  Aronske  Præstedømme.  Han  holdt  nøje  øje 
med  de  unge  mænd  og  holdt  biskoprådet  informeret 
om  deres  aktiviteter. 

Nogle  år  efter  at  jeg  var  afløst  som  biskop,  blev  han 
medlem  af  biskoprådet.  Han  arbejdede  trofast  i  kaldel- 
sen. Senere  blev  han  vores  biskop  og  tjente  vidunder- 
ligt og  godt. 

I  mellemtiden  havde  han  og  en  partner  lært  at  mure 
og  dannede  så  et  murerfirma.  Begges  arbejde  var  af 
høj  kvalitet.  Deres  arbejde  blev  stærkt  efterspurgt. 
Han  blev  velhavende  og  respekteret  i  samfundet. 

Efter  mange  vellykkede  år  som  biskop  blev  han  kal- 
det til  stavens  højråd  og  tjente  godt  og  trofast.  Skønt 
hans  skolegang  blev  afbrudt  uden  afsluttende  prøve  er 
han  nu  en  respekteret  og  agtet  forretningsmand.  Han 
ville  utvivlsomt  have  nået  endnu  mere  med  en  større 
uddannelses  fordele. 

Hvad  var  årsagen  til  hans  succes?  Flid?  Sparsomme- 
lighed? Evnen  til  at  klare  sig  selv?  Ja,  men  der  var  mere. 

Arnold  Friberg 


"ESUS,  FADERENS  SØN, 

er  Kristus,  Frelseren  Forløseren 

for  denne  verden. 


'OSEPH  SMITH 
var  det  redskab,  hvorved 
evangeliet  blev  gengivet  i  dets 
fylde  og  helhed. 

Kristi  andet  komme  af  Harry  Anderson. 


Profeten  Joseph  Smith  af  Ted  Henninger. 


MORMONS  Bog 
er  Guds  ord  og,  vor 
religions  slutsten,  som 
profeten  Joseph  Smith  udtrykte  det. 


EZRA  TAFT  BENSON 
er,  og  alle  kirkens  foregående 
præsidenter  var,  Joseph 
Smiths  efterfølger,  idet  de  fik 
nøglerne  og  den  myndighed,  som 
blev  gengivet  gennem  Joseph 
Smith. 

Joseph  Smith  oversætter  pladerne;  maleri  af  Gary  Smith. 


Foto  af  Busath,  Salt  Lake  City,  Utah. 


Han  søgte  trofast  og  omhyggeligt  at  vide  og  at  gøre, 
hvad  der  var  Herrens  ønske  og  vilje.  Han  havde  en 
enkel  og  usvækket  tro. 

DER  FINDES  INGEN  STØRRE  LÆRER 
Præsident  Stephen  L.  Richards  forklarede 
det  således:  „Den  udødelige  sjæl,  som  er 
foreningen  af  ånd  og  legeme,  begaves  med  en  gud- 
dommelig natur  af  vor  himmelske  Fader  og  vor  ældre 
broder,  Jesus  Kristus"  (Generalkonferencen,  april 
1945).  Denne  trofasthed  overfor  det  guddommelige 
forstærker  og  forstørrer  vore  gaver  og  evner.  Der  gives 
ingen  bedre  undervisning,  ingen  større  styrke  end  den 
vi  får  gennem  vor  evige  Faders  og  Jesus  Kristi  gud- 
dommelige egenskaber. 

Profeten  og  andre  kirkeledere  er  også  store  lærere. 
Før  jeg  blev  kaldet  som  generalautoritet  og  selv  kom  til 
at  sidde  i  generalkonference,  prøvede  jeg  altid  at  lytte, 
enten  på  fjernsyn  eller  radio,  til  alle  konferencemøder- 
ne. En  lørdag  havde  min  søn  fået  den  opgave  i  sin 
seminarklasse,  at  han  skulle  gennemgå  konferencens 
budskaber. 

Vi  lyttede  begge  trofast  til  alle  konferencemøderne. 
Bagefter  sagde  min  søn  tankefuldt:  „Hvad  fortæller 
Brødrene  os?"  Han  prøvede  at  fatte  det  grundlæggen- 
de tema  i  deres  budskaber. 

Vi  burde  alle  spørge  os  selv:  Hvad  fortæller  Brødre- 
ne os?  De  levende  profeter  kan  åbne  for  evighedens 
syner;  de  giver  os  råd  om,  hvordan  vi  overvinder  ver- 
den. Vi  kan  ikke  kende  rådet,  hvis  ikke  vi  lytter.  Vi 
kan  ikke  modtage  de  lovede  velsignelser,  hvis  ikke  vi 
følger  de  givne  råd. 

Som  ung  stavspræsident  mødte  jeg  mange  general- 
autoriteter, når  de  kom  for  at  tale  ved  vore  stavskon- 
ferencer.  Hvilken  vidunderlig  oplevelse!  Præsident 
Hugh  B.  Brown  kom  til  en  af  vore  stavskonferencer 
netop  ugen  før  han  blev  kaldet  og  opretholdt  som 
medlem  af  de  Tolvs  Råd. 

Vi  glædede  os  over  hans  elskelige  væsen  og  gode 
humør.  Da  jeg  hjalp  ham  frakken  på  og  fulgte  ham  ud 
til  sin  bil,  sagde  jeg:  „Ældste  Brown,  kan  du  give  mig 
et  personligt  råd?" 

Hans  svar  var:  „Ja,  følg  Brødrene."  Han  gik  ikke  i 
detaljer  eller  gav  forklaringer,  men  han  efterlod  dette 
magtfulde  budskab:  Tilegn  dig  en  enkel  tro  og  følg  så 
Brødrene. 

Min  bedstemor,  Maud  Wetzel  Faust,  plejede  at  for- 
tælle sine  børns  unge  sønner  om,  hvordan  det  var  at 
gå  til  generalkonference  da  præsident  Brigham  Young 
præsiderede. 

Hun  havde  kendt  alle  kirkens  præsidenter  op  til  Heber 
J.  Grant,  bortset  fra  profeten  Joseph  Smith.  Udfra  sine 
iagttagelser  igennem  årene,  havde  hun  følgende  at  be- 
mærke: „De  som  vendte  Brødrene  ryggen,  fik  ingen 
fremgang." 

HOLD  OP  MED  AT  PLAGE  DIG  SELV 
Kirkens  kritikere  prøver  at  så  tvivl  om  dette 
storslåede  værk  ved  at  fremhæve  ledernes 
menneskelige  svagheder.  Vi  må  erkende,  at  alle  kir- 
kens ledere  -  bortset  fra  Kristus  selv  -  har  menneskeli- 
ge fejl  og  svagheder.  Men,  som  præsident  Gordon  B. 
Hinckley  sagde  for  få  år  siden:  „Ved  at  fremhæve  fejl- 
tagelserne og  se  bort  fra  den  større  godhed  tegnes  blot 
en  karikatur. 

Karikaturer  er  morsomme,  men  ofte  grimme  og  uær- 
lige. En  mand  har  måske  en  vorte  på  sin  kind  og  kan 
alligevel  have  et  smukt  ansigt,  som  udtrykker  styrke, 
men  hvis  vortens  størrelse  overdrives  i  forhold  til  hans 
andre  træk,  giver  portrættet  ikke  længere  et  ærligt  ind- 
tryk af  de  virkelige  forhold."  (Church  News,  3  Juli 
1983,  s.  11). 

I  samme  udtalelse  sagde  præsident  Hinckley:  „Hvis 
nogle  [af  kirkens  tidlige  ledere]  fejlede,  eller  hvis  deres 
karakterer  syntes  let  flossede,  er  det  et  endnu  større 
under,  at  de  nåede  så  langt."  Det  samme  gælder  i  dag. 

I  en  indtrængende  opfordring  til  de  hellige  om  at  in- 
teressere sig  mere  for  de  almindelige  ting,  gav  præsi- 
dent Wilford  Woodruf f  følgende  råd  til  kirken:  „Hold 
op  med  at  spekulere  på  hvem  Gud  er;  hvem  Adam  er, 
hvem  Kristus  er  og  hvem  Jehova  er.  For  himlens  skyld, 
lad  disse  ting  ligge.  Hvorfor  besvære  jer  selv  med  dis- 
se ting?  .  .  .  Gud  er  Gud.  Kristus  er  Kristus.  Helligånd- 
en er  Helligånden.  Det  burde  være  nok  for  jer  og  for 
mig  at  vide  dette.  Hvis  vi  ønsker  at  vide  noget  som 
helst  herudover,  så  vent  til  vi  kommer  derhen,  hvor 
Gud  er  personligt.  Jeg  siger  .  .  .  ydmyg  jer  for  Herren; 
søg  lys,  sandhed  og  kundskab  om  de  almindelige  ting 
i  Guds  rige."  (The  Discourses  of  Wilford  Woodruff,  udgiv- 
et af  G.  Homer  Durham,  Salt  Lake  City:  Booker  af  t, 
1946,  s.  135-136). 

For  at  få  „kundskab  om  de  almindelige  ting  i  Guds 
rige,"  må  I  bevare  jeres  åndelige  uskyld.  Dette  kræver, 
at  I  ikke  er  kyniske  og  kritiske.  Disse  dage  er  kynikeres 
og  kritikers  dage. 

Præsident  Hinckley  sagde:  „Kritik  er  forløber  for 
skilsmisse,  grobund  for  oprør  og  af  og  til  lige  det,  som 
fører  til,  at  man  svigter.  I  kirken  kan  kritik  føre  til  pas- 
sivitet og  frafald  i  den  sidste  ende"  (Church  News, 
3  Juli  1983,  s.  10). 


NOGLE  GRUNDLÆGGENDE  PRINCIPPER 
For  at  være  åndelig  uskyldig  -  at  have  en 
enkel,  usvækket  tro  -  skal  vi  acceptere  nogle 
principper.  De  er  grundlæggende.  De  betyder,  at  vi 
skal  tro  at: 

1.  Jesus,  Faderens  Søn,  er  Kristus,  Frelseren  og 
Forløseren  for  denne  verden; 

2.  Joseph  Smith  var  det  redskab,  hvorved  evangeliet 
blev  gengivet  i  dets  fylde  og  helhed; 

3.  Mormons  Bog  er  Guds  ord  og,  vor  religions  slut- 
sten, som  profeten  Joseph  Smith  udtrykte  det; 

4.  Ezra  Taft  Benson  er,  og  alle  kirkens  foregående 
præsidenter  var,  Joseph  Smiths  efterfølger,  idet  de  fik 
nøglerne  og  den  myndighed,  som  blev  gengivet 
gennem  Joseph  Smith. 

Du  spørger  måske:  „Hvordan  får  jeg  en  usvækket 
tro  og  en  åndelig  bekræftelse  på,  at  disse  principper  er 
sande?"  Denne  rene  tro  kan  opnås  gennem  bøn,  studi- 
er og  et  ydmygt  ønske  om  at  holde  budene. 

Men  lad  os  gå  lidt  mere  i  dybden.  Med  hensyn  til  det 
første  princip,  at  acceptere  Jesus  som  Kristus,  har  vi  to 
tusinde  års  belæringer  og  traditioner,  som  hjælper  os 
til  acceptere  ham  som  vor  Frelser  og  Forløser.  Så  dette 
princip  vil,  i  det  mindste,  i  begyndelsen,  nok  være  det 
letteste  at  acceptere  ved  at  studere,  bede  og  efterleve 
hans  lærdomme. 

Det  andet  princip,  Joseph  Smiths  kaldelse  som  gen- 
oprettelsens profet,  er  måske  sværere  at  acceptere  for 
den  som  oprigtigt  søger.  For  at  opnå  en  rimelig  forstå- 
else for  storheden  i  Joseph  Smiths  mission,  må  vi  træ- 
de et  skridt  tilbage  og  betragte  alle  tings  store  panora- 
ma. For  mig  er  den  eneste  logiske  forklaring  på  storhe- 
den i  hans  værk  og  at  det  lykkedes  for  ham,  at  han  så, 
hvad  han  sagde  han  så,  og  at  han  var,  hvad  han  gav 
sig  ud  for  at  være.  Resultaterne  af  Joseph  Smiths  ind- 
sats, som  er  så  ligetil  for  os  alle  at  se,  er  også  et  vidnes- 
byrd om  guddommeligheden  i  dette  værk. 

Det  tredie  princip,  nemlig  et  vidnesbyrd  om  Mor- 
mons Bogs  sandhed,  fås  nøjagtigt  som  Moroni  fastslår, 
gennem  Helligåndens  kraft  -  ved  at  adspørge  Gud, 
vor  evige  Fader,  i  Jesu  Kristi  navn  om  denne  bog  ikke 
også  er  sand.  Så  følger  løftet:  „Og  dersom  I  beder  af  et 
oprigtigt  hjerte  og  med  fast  forsæt  samt  med  tro  på 
Kristus,  da  vil  han  åbenbare  sandheden  deraf  for  jer 
gennem  den  Helligånds  kraft"  (Moroni  10:4). 

Det  fjerde  princip  er  væsentligt  for  at  glædes  ved  en 
usvækket  tro.  Det  er  den  påstand,  at  præsident  Ezra 
Taft  Benson  er  arvtager  til  de  gengivne  nøgler,  ligesom 
hans  forgængere  siden  Joseph  Smith.  Nogle  accepterer 
Frelseren,  Joseph  Smiths  guddommelige  mission  og 
Mormons  Bog,  men  har  den  opfattelse,  at  brødrene 


efter  Joseph  Smiths  tid  på  en  eller  anden  måde  er  gået 
vild.  Mange,  som  har  delt  denne  opfattelse,  har  taget 
nogle  med  sig  og  deres  anstrengelser  har  ikke  båret 
frugt. 

OVERDRAGELSE  AF  NØGLER 
Der  findes  et  magtfuldt  fortilfælde,  der  er 
videreført  gennem  tiderne,  og  det  oprethol- 
der myndighedens  arvefølge.  Efter  Frelserens  korsfæ- 
stelse blev  Peter,  som  var  den  ældste  apostel,  præsi- 
dent for  kirken.  Siden  præstedømmets  nøgler  blev  gen- 
givet til  Joseph  Smith  er  samme  arvefølge  blevet  fulgt  i 
valget  af  efterfølgere  til  kirkens  præsidentembede. 

Når  en  apostel  ordineres  til  apostelembedet  og  ind- 
lemmes i  de  Tolvs  Kvorum,  får  han  alle  Guds  riges 
nøgler  her  på  jorden  -  hvoraf  nogle  forbliver  uvirk- 
somme indtil  kirkens  præsident  dør.  Ved  præsiden- 
tens død  har  de  Tolvs  Kvorum  nøglerne  tilsammen. 
Når  en  ny  præsident  ordineres  og  udvælges,  lægger 
de  Tolvs  Råd  i  fællesskab  deres  hænder  på  hans  hoved 
og  gør  de  nøgler  virksomme,  som  har  været  i  hans  be- 
siddelse siden  han  blev  apostel.  Således  er  det  foregået 
siden  Peter,  Jakob  og  Johannes  overdrog  nøglerne  til 
profeten  Joseph  Smith.  Således  fik  præsident  Ezra  Taft 
Benson  dem  overdraget. 

Da  nøgler  og  myndighed  således  går  videre,  kan  vi  i 
sandhed  sige,  at  eftersom  præstedømmets  myndighed 
er  på  jorden  idag,  så  er  det  præsident  Benson  der  har 
nøglerne  til  den. 

Antagelsen  af  disse  fire  principper  er,  sammen  med 
ordinanserne  som  udføres  indenfor  kirken  og  lydighed 
overfor  budene,  forudsætningen  for  at  få  opfyldt  Frel- 
serens løfter  til  os  om  fred  i  dette  liv  og  evigt  liv  i  tilvæ- 
relsen efter  denne,  (se  L&P  59:23). 

Jeg  giver  jer  mit  vidnesbyrd,  som  et  af  Kristi  særlige 
vidner,  om  at  Faderen  og  Sønnen  virkelig  viste  sig  for 
drengen  Joseph  Smith  og  at  han  blev  vejledt  til  at  gen- 
oprette kirken  på  jorden  i  sin  fylde.  Jeg  vidner  også  om 
Mormons  Bogs  sandhed  og  guddommelighed.  Jeg  tror 
på,  at  præsident  Ezra  Taft  Benson  har  alle  nøglerne  og 
myndigheden  til  at  administrere  Guds  rige  på  jorden. 

Ligesom  den  mand  som  krydsede  gaden  i  Papeete 
klokken  fire  om  morgenen  for  at  komme  tidligt  til 
templet,  vil  vi  også  kunne  glædes  ved  en  ubekymret 
samvittighed  i  Guds  templer.  Hvis  vores  tro  er  enkel 
og  usvækket,  kan  vi  hæve  os  op  over  verdens  selvisk- 
hed, griskhed  og  vellyst  til  fred  og  evigt  liv.  □ 


Uddrag  af  en  tale  på  Brigham  Young  Universitetet,  Provo,  Utah. 

Jeg  kunne  tænke  mig  at  berette  om  en  oplevelse  og 
en  belæring,  som  jeg  aldrig  vil  glemme. 
For  et  par  år  siden  blev  det  bekendtgjort,  at  der  vil- 
le blive  afholdt  et  17  km  „maratonløb"  mellem  de 
to  byer  Jaltocan  og  Huejutla,  som  ligger  i  nærheden  af 
hinanden  i  Mexico.  En  måned  før  løbet  overraskede 
min  72-årige  mand,  Leon,  mig  ved  at  sige:  „Jeg  har 
tænkt  mig  at  prøve  mig  selv  ved  at  løbe  nogle  få  kilo- 
meter og  hvis  jeg  klarer  det  godt,  vil  jeg  deltage  i 
løbet." 

Så,  tidligt  en  morgen,  udfordrede  han  sig  selv  til  at 
løbe  en  bestemt  strækning.  Han  klarede  det.  Ruten, 
han  havde  valgt,  gik  ned  ad  bakke  og  var  let  at  løbe. 
Jeg  mindede  ham  imidlertid  om,  at  langdistanceløbets 
rute  for  det  meste  gik  op  ad  bakke.  Men,  med  opmun- 
tring fra  sin  familie  besluttede  min  mand  sig  til  at  del- 
tage i  løbet.  Vore  sønner  købte  ham  endda  et  par  gode 
løbesko,  og  én  af  dem  meldte  sig  også  til  løbet. 

Det  blev  snart  den  26  november,  dagen  for  løbet. 
Med  undtagelse  af  min  mand  og  vor  38-årige  søn  var 
alle  løbets  deltagere  i  begyndelsen  af  tyverne.  Helt  fra 
starten  satte  min  mand  sit  eget  faste  tempo.  Min  svi- 
gerdatter og  jeg  fulgte  efter  i  en  bil,  for  at  give  vore 
mænd  vand  for  hver  2  eller  3  kilometer.  Da  min  mand 
havde  tilbagelagt  10  kilometer,  sagde  jeg  til  ham: 
„Gamle  mand,  stop  lidt  og  hvil  dig  ligesom  de  andre." 
Han  svarede:  „Nej,  jeg  vil  helst  ikke  stoppe,  for  hvis 
jeg  gør  det,  kan  jeg  ikke  fuldføre  til  mållinien,  og  han 
fortsatte  i  samme  støtte  tempo." 

Der  var  mange  tilskuere  langs  ruten  og  de  blev  for- 
bløffet, når  de  så  en  72-årig  løbe  forbi.  Da  min  mand 
havde  tilbagelagt  15  kilometer,  opsendte  jeg  en  stille 
bøn,  hvori  jeg  bad  Herren  give  Leon  styrke  til  at  fuld- 
føre løbet.  En  af  mine  sønnesønner  heppede  ham  op 
ved  at  sige:  „Det  går  smaddergodt,  farfar.  Du  mangler 
kun  2  kilometer."  Hans  børn  og  børnebørn  og  alle 


tilskuerne  støttede  ham  med  tilråb. 

Af  de  to  og  tredive  løbere,  som  påbegyndte  løbet, 
havde  kun  seks  udholdenhed  nok  til  at  fuldføre,  inklu- 
sive Leon  og  vor  søn.  Den  unge  mand,  som  fik  før- 
stepladsen, gennemførte  på  én  time  og  15  minutter. 
Min  mand  var  den  sidste  til  at  passere  mållinien  og  vor 
søn  var  den  næstsidste. 

Da  Leon  nåede  mållinien  på  ruten,  klappede  børne- 
ne og  råbte:  „Farfar,  farfar,  ,rah  ,rah  ,rah!"  Byens 
borgmester  omfavnede  ham,  der  blev  opsendt  fyrvær- 
keri med  raketter  og  orkesteret  spillede.  Det  blev  be- 
kendtgjort, at  en  stor  sportsmand  på  72  år  havde  fuld- 
ført „maratonløbet"  på  2  timer  og  15  minutter.  Vore 
børn  og  jeg  råbte  af  glæde.  Leon  beholdt  kun  halvde- 
len af  det  præmiebeløb,  han  fik,  og  skænkede  den  an- 
den halvdel  til  offentlig  velgørenhed.  Hans  gavmild- 
hed og  hans  faste  beslutning  om  at  deltage  i  hele  løbet 
blev  for  hans  børn  et  godt  eksempel. 

Jeg  tror  mere  og  mere  på,  at  vort  liv  på  en  måde  er  - 
et  løb,  hvor  vi  skal  gøre  en  mægtig  anstrengelse  for  at 
nå  målet.  Hvis  vi  får  held  med  det,  vil  englene  synge 
af  glæde  ligesom  de  børn,  der  fyldt  af  glæde  bød  min 
mand  velkommen  til  målet.  Og  på  samme  måde  som 
borgmesteren  omfavnede  Leon,  vil  Herren  modtage  os 
med  stor  fornøjelse,  lægge  sin  arm  om  os  og  sige: 
„Velkommen,  du  gode  og  tro  tjener." 

Ligesom  den  opmuntrende  folkemængde  langs  lø- 
bets rute,  vil  kirkens  ledere  opmuntre  os  langs  livets 
rute,  og  hjælpe  os  til  at  være  frimodige,  og  forsyne  os 
med  levende  vand.  Brødrene  er  profeterne,  som  siger: 
„Fat  mod,  stå  fast  og  mist  ikke  modet,  hvis  du  holder 
ud  til  enden,  vil  du  få  evigt  liv."  D 


Da  Leon  Perez  deltog  i  løbet  var  han  grenspræsident  i  San  Felipe 
Orizatlan  gren  i  Mexico  City  nordlige  mission  i  Mexico. 

DET  SANDE 
LYS 


Martina  Schuebel 


For  et  stykke  tid  siden  var  der  én,  der 
sagde  til  mig:  „  Ville  det  ikke  have  været  bedre 
for  dig,  hvis  du  aldrig  var  blevet  født?  Bare  tænk  på 
alle  de  problemer  du  har  haft  i  tilværelsen  og  på  alle  de 
ting  du  er  gået  glip  af."  Dybt  såret,  protesterede  jeg: 
„Men  jeg  nyder  da  livet!" 
Hvortil  min  ven  svarede,  „Det  har  du 
jo  ikke  gjort  hele  tiden,  vel?" 
I  et  tilbageblik  indså  jeg,  at  vedkommende  havde  fuld- 
stændigt ret;  det  havde  jeg  faktisk  ikke  gjort  hele  tiden.  Ser 
I,  jeg  er  blind.  Der  har  været  tider,  hvor  jeg  var  desperat, 
aftener  hvor  jeg  græd  mig  i  søvn  og  måneder,  hvor 
jeg  var  nærmest  apatisk.  Der  var  tider, 
«v      hvor  jeg  i  dagevis  var  fyldt  med 
selvmedlidenhed,  der 


■ 

og  jeg  ikke  ved  om  det  tøj,  jeg  tager  på,  passer  sam- 
men eller  ikke.  Eller  når  jeg  venter  på  bussen  og  ikke 
ved  om  den,  der  kommer,  er  den,  som  jeg  skal  med. 
Og  jeg  kan  ikke  udføre  mit  daglige  arbejde,  som  jeg 
kunne  tænke  mig  at  gøre  det.  Folk  er  ofte  reserverede 
overfor  mig  og  usikre  på,  hvordan  de  skal  være  over- 
for mig. 

Dette  er  blot  småting,  som  egentlig  ikke  betyder  no- 
get. Det  virkeligt  betydningsfulde  i  livet  opfattes  ikke 
med  synet.  Jeg  ved,  at  min  verden  er  mindre  end 
jeres  verden  og  alligevel  indeholder  den  disse  rig- 
domme, som  for  mig  er  livet:  Visheden  om,  at  vi 
er  Guds  børn  og  at  vor  himmelske  Fader  elsker 
os  så  højt,  at  intet  jordisk  sprog  nogensinde 
kan  beskrive  det;  overbevisningen  om,  at 
Jesu  Kristi  Kirke  af  Sidste  Dages  Hellige 
er  den  eneste  sande  kirke,  at  vi  modtager 
åbenbaringer  gennem  Guds  profet  og 
at  Jesus  Kristus  døde  og  opstod  for  at 
sone  for  vore  synder  og  skænke  os 
evigt  liv.  Jeg  er  tryg  og  behøver  ikke  at 
frygte.  Jeg  nyder  glæde  og  fred  gennem 
denne  kundskab. 
Jeg  frydes  ved  evangeliet,  selvom  mit 
sind  ikke  helt  kan  fatte  dets  enestående 
skønhed.  Jeg  glæder  mig  ved  tanken  om  dette 
lys  og  ønsker  aldrig  at  bytte  det  for  det  lys,  som 
nu  er  mig  nægtet. 

Når  jeg  tænker  på  hvilke  vanskeligheder  og  sorger, 
som  måske  ligger  foran  mig,  føler  jeg  trøst  ved  det 
storslåede  løfte  Frelseren  har  givet: 

„Kom  hid  til  mig,  alle  I,  som  er  trætte  og  tyngede  af 
byrder,  og  jeg  vil  give  jer  hvile"  (Matt.  11:28). 

Hvilken  trøst  det  er  at  vide  at  Han  vil  give  os  hvile! 
Livet  bliver  smukt,  livet  bliver  rigt,  livet  bliver  værd  at 
leve.  □ 

var  tider,  hvor  jeg  sagde,  at  der  ingen  Gud  var,  efter- 
som en  Gud  aldrig  ville  tillade  noget  sådant  at  ske.  Ja, 
der  var  en  tid,  hvor  jeg  var  ude  i  mørket,  og  i  mere  end 
én  forstand  var  blind. 

Jeg  indrømmer  gerne,  at  jeg  har  mine  problemer,  og 
de  begynder  om  morgenen,  når  jeg  står  ud  af  sengen 


HANS  LØFTER 

BLEV 

OPFYLDT 


Erika  Heymann 


Min  mand  og  jeg  sluttede  os  til  kirken  i  1973.  Før  vi 
blev  døbt,  døde  vort  eneste  barn,  en  to  års  dreng,  efter 
en  hjerteoperation.  Vi  ønskede  os  brændende  et  barn 

til,  især  efter  at  have  fået  en  ny  forståelse  for  evange- 
liets principper. 

Vores  stavspatriark  gav  os  et  år  senere  det  løfte,  at 
Herren  ville  skænke  mig  flere  børn,  hvis  jeg  påkaldte 
ham  i  tro  og  holdt  mig  værdig  dertil. 

1 1976  erfarede  jeg,  at  jeg  var  gravid,  men  fire  en 
halv  måned  senere  aborterede  jeg. 

1 1982,  seks  år  efter  at  jeg  fik  min  patriarkalske  vel- 
signelse, blev  vores  søn,  Christian,  født.  Han  kom 
tidligt  og  blev  forløst  ved  kejsersnit.  Han  vejede  kun 
800  gram  og  lægerne  gav  os  kun  et  lille  håb  for  ham. 
Til  deres  forbløffelse  gjorde  Christian  store  fremskridt 
efter  at  have  fået  en  præstedømmets  velsignelse  af  min 
mand. 

Den  tredie  dag  efter  fødslen,  måtte  jeg  komme  ind  til 
ham.  Hvor  jeg  længtes  efter  at  se  min  søn!  Jeg  vågne- 
de kl  halvtre  om  morgenen.  Med  tårer  ned  ad  kinder- 
ne bønfaldt  jeg  Herren,  „Himmelske  Fader,  lad  ham 
nu  ikke  dø!  Jeg  ønsker  så  højt  at  få  lov  at  beholde  ham, 
men,"  tilføjede  jeg,  „hvis  det  ikke  er  efter  din  vilje, 
Fader,  accepterer  jeg  det." 

Senere  den  samme  morgen,  kom  min  mand  og  for- 
talte mig,  at  vores  søn  døde  kl.  kvart  i  tre  om  morg- 
enen. Det  var  et  smertefuldt  tab  og  vi  græd  og  bad 
sammen.  Som  svar  på  vore  bønner,  følte  vi  os  omslut- 
tet af  varme  og  fred. 

På  hospitalet  havde  jeg  læst  min  patriarkalske  velsig- 
nelse igen  og  igen.  Vi  havde  fået  et  barn  efter  at  vi 
havde  fået  velsignelsen.  Men  dér  stod  det,  nedskrevet 
efter  patriarkens  egne  ord:  Herren  ville  give  os  børn. 
Jeg  var  allerede  fem  og  tredive  år  gammel  og  modløs 
efter  at  have  mistet  to  børn. 

1 1984,  to  år  efter  Christian  døde,  blev  vor  elskede 
datter  født.  Jeg  var  nær  ved  at  dø  under  fødslen. 

Vi  glæder  os  i  bevidstheden  om,  at  vore  to  sønner 
venter  på  os  i  åndeverdenen,  og  vi  glæder  os  over 
vores  datter,  som  allerede  har  bedt  sin  første  bøn.  Hvis 
der  skulle  være  flere  børn  til  os,  vil  vi  tage  imod  dem 
med  glæde. 

Evangeliet  er  sandt.  Det  har  beriget  vores  liv  og 
skænket  os  den  sande  lykke.  □ 


DE 

FORVENTEDE 
DEN  SIDSTE 
OLIE 


Richard  L.  Emery 


Jeg  hørte  første  gang  om  Sharon,  da  min  biskop  bad 
mig  om  at  tage  ud  til  vort  lokale  sygehus  for  at  salve  en 
kvinde,  som  var  kommet  til  skade  ved  et  biluheld.  Jeg 
var  netop  kommet  tilbage  fra  et  besøg  hos  en  anden 
søster  på  samme  sygehus,  som  lå  i  nogen  afstand  fra 
mit  kontor. 

Da  jeg  den  dag  ikke  havde  nået  at  gøre  meget  andet 
end  det,  havde  jeg  egentlig  ikke  lyst  til  at  tage  derud 
igen  og  var  en  smule  irriteret  over  forstyrrelsen. 
På  vejen  til  sygehuset  var  mine  tanker  ikke  særlig 
positive. 

Sharon  og  hendes  familie  var  på  vej  hjem  fra  ferie, 
da  deres  vogn  kolliderede  frontalt  med  en  stor  lastbil. 

Sharon  kom  alvorligt  til  skade  ved  kollisionen,  hun 
fik  et  dybt  snitsår  over  øjnene,  en  brækket  arm,  en 
brækket  næse,  indvendige  læsioner  og  et  meget  alvor- 
ligt kraniebrud.  En  af  Sharons  sønner  blev  dræbt  ved 
ulykken.  En  anden  søn  brækkede  et  ben.  Hendes 
mand  og  de  to  øvrige  børn  havde  kun  overfladiske 
skrammer. 

På  sygehusets  skadestue  havde  lægen  foretaget 
en  kortvarig  undersøgelse  og  fortalte  sin  stab,  at  han 
ikke  levnede  hende  noget  håb  om  at  redde  livet. 
Sharon  havde  så  bedt  om  en  præstedømmets 
velsignelse. 

Da  jeg  ankom  til  sygehuset,  ventede  et  andet  af  war- 
dets  medlemmer  på  mig,  rede  til  at  salve  hende  sam- 
men med  mig. 

Min  ledsager  ledte  efter  et  passende  sted  at  udgyde 
den  helligede  olie  -  en  vanskelig  opgave  ved  et  så  al- 
vorligt kraniebrud.  Til  sidst  fandt  han  dog  et  lille  frit 
område  på  den  ene  side  af  hendes  hovede. 

Jeg  prøvede  ihærdigt  at  erindre  mig  velsignelsens 
ordlyd.  Jeg  havde  aldrig  før  salvet  nogen,  som  skulle 
dø  og  vidste  ikke,  hvad  jeg  skulle  sige.  Jeg  lod  Ånden 
indgive  mig  ordene.  Jeg  husker,  at  jeg  forsikrede  hen- 
de om,  at  hun  ville  leve  for  at  kunne  opdrage  sine 
børn,  at  hendes  jordiske  mission  endnu  ikke  var  forbi, 
at  hendes  familie  stadig  behøvede  hende  og  at  skader- 
ne ville  heles  hurtigt. 

Dette  overraskede  fuldstændigt  skadestuens  per- 
sonale, som  bestod  af  sygepier jesker  og  nonner.  De 
havde  forventet,  at  vi  ville  give  den  „sidste  olie",  og 
blev  forbavsede  ved  at  høre  os  fortælle  denne  dødeligt 
tilskadekomne  kvinde,  at  hun  ville  komme  sig. 

En  af  nonnerne,  som  talte  med  os  efter  salvelsen,  var 
oprørt  ved  tanken  om  at  Sharon  havde  en  chance  for 
at  komme  sig.  Den  samme  nonne  ringede  til  mig  den 
følgende  dag  for  at  sige  at  Sharon  gerne  ville  have  mit 
besøg. 

Hun  sad  op  i  sin  sygehusseng,  da  jeg  ankom.  Hun 
sad  og  smilede  over  hele  hovedet  og  med  strålende 
øjne.  Hun  takkede  mig  for  velsignelsen  og  bad  mig 
læse  op  af  skrifterne.  Da  jeg  ville  til  at  gå, 
bad  hun  mig  indstille  hendes  iltmas- 
ke, som  blev  ved  med  at  glide  ned. 
Da  jeg  rakte  hånden  frem  efter 
maskens  strop,  bemærkede  jeg, 
at  der  ikke  var  noget  tegn  på 
kraniebrud  mere.  Hendes 
hoved  var  helt,  uden  nogen 
antydning  af  blødning  eller 
knoglebrud. 

To  uger  senere,  forlod 
Sharon  sygehuset  med  kun 
den  ene  arm  i  en  slynge  og 
et  lille  plaster  i  panden. 


Denne  begivenhed  havde  givet  os  begge  en  sjælden 
mulighed.  For  Sharons  vedkommende  fik  hun  en 
chance  for  at  vise  sin  usædvanlige  tro  på  præstedøm- 
met; for  mit  vedkommende  var  øjeblikket  nu  kommet, 
hvor  jeg  burde  forpligte  mig  til  at  yde  præstedømmelig 
tjeneste,  nårsomhelst  der  var  behov  for  det.  □ 


Redningsmandskabet  var  overrasket 
over  at  høre  os  fortælle,  at  en  kvinde, 
der  var  dødeligt  kvæstet, 
ville  overleve. 


SPØRGSMÅL  OG  SVAR 


Spørgsmål  af  almindelig  interesse  besvaret  som  vejledning, 
ikke  som  en  officiel  tilkendegivelse  af  kirkens  politik. 


Er  der  nogen  sandhed 
i  den  tanke, 
at  vi  har  skytsengle, 
som  våger  over  os 
og  beskytter  os? 


Larry  E.  Dahl, 

docent  i  kirkens  historie 

og  læresætninger, 

Brigham  Young  Universitetet. 


Vf  ore  skrifter  indeholder  mange  henvisninger  til 
„Engle"  og  „tjenende  engle."  Udtrykket 
„skytsengel"  anvendes  imidlertid  ikke. 
Skrifterne  belærer  os  om  de  „tjenende  engles"  rolle, 
som  Mormon  vidner  om: 

„ .  .  .  det  er  ved  tro,  engle  viser  sig  og  tjener  menne- 
skene; ve  derfor  menneskenes  børn,  om  disse  ting  er 
hørt  op,  thi  det  sker  af  mangel  på  tro  ... "  (Moroni 
7:37). 

Skrifterne  viser  at  engle  viser  sig  og  betjener  menne- 
sker for  at: 

-  varsle  og  vidne  om  begivenheder,  som  har  med 
Guds  værk  og  herlighed  at  gøre  (se  Matt  1:20-21, 
28:1-6;  Luk.  1:11-20,  2:8-14;  Joh.  Åb.  14:6  til  slutning- 
en; og  L&P  88:92-110). 

-  forkynde  evangeliet  og  „betjene  menneskenes 
børn  for  at  forkynde  dem  Kristi  komme"  (Moroni  7:22; 
se  også  Mosiah  3:1-27). 

-  forkynde  [deres]  rettigheder,  nøgler,  ære,  maje- 
stæt og  herlighed  og  præstedømmets  magt .  .  . 


(L&P  128:21;  se  også  L&P  27:12;  L&P  110:11-16;  og 
Joseph  Smiths  Skrivelser  2:68-70). 

-  beskytte  og  vejlede  Guds  tjenere  i  vanskelige  tider, 
så  at  de  kan  opfylde  deres  formål  (se  Ap.G.  5:18-20; 
Dan.  3:28;  1  Nephi  3:29;  og  Helaman  5). 

-  trøste,  belære  og  advare  de  trofaste  i  nødens  stund 
(se  1  Mos.  16:7;  2  Mos.  23:20-23;  Matt.  2:13,  19-20; 

1  Nephi  11:14-15:30;  og  Alma  8:14-18). 

Hvem  er  disse  engle?  Herren  har  åbenbaret  os,  at 
„der  er  ingen  engle,  som  betjener  denne  jord  uden  de, 
der  tilhører  eller  har  tilhørt  den"  (L&P  130:5).  Sådanne 
personer  kan  være  ånder,  som  endnu  ikke  er  født  til 
den  dødelige  tilværelse  eller  som  har  levet  på  jorden, 
men  endnu  ikke  er  opstået  -  eller  det  kan  være  væse- 
ner med  et  legeme,  som  du  kan  føle  ved  berøring  og 
som  enten  er  opstandne  eller  forvandlede  personer 
(L&P  129:1-9). 

Præsident  Joseph  F.  Smith  lod  os  forstå  noget  mere 
om  engle,  som  betjener  os  her  på  jorden:  „Når  der  .  .  . 
sendes  budbringere  til  at  betjene  denne  jords  indbyg- 
gere, er  de  ikke  fremmede,  men  fra  vore  rækker  af 
slægtninge,  venner,  medmennesker  og  medtjenere. 
De  fordums  profeter,  som  var  døde,  kom  for  at  besøge 
deres  medskabninger  på  jorden.  De  kom  til  Abraham, 
til  Isak  og  Jakob;  det  var  sådanne  væsener  .  .  .  der 
betjente  Frelseren  på  bjerget.  Vore  fædre  og  mødre, 
brødre,  søstre  og  venner,  som  er  gået  bort  fra  denne 
jord  og  som  har  været  trofaste  og  værdige  til  at  nyde 
disse  rettigheder  og  privilegier,  kan  få  den  mission  at 
besøge  deres  hengivne  slægtninge  og  venner  på  jord- 
en igen,  og  bringe  dem  budskab  om  kærlighed,  varme 
og  irettesættelser  og  belæring  fra  Guddommen" 
(Evangeliske  Lærdomme,  s.  366-67). 

Men  har  vi  hver  især  en  „skytsengel",  som  ledsager 
os  i  dette  dødelig  liv? 

I  en  generalkonference  i  1973  fortalte  præsident 
Harold  B.  Lee  om,  at  modtage  velsignelser  fra  en  uset, 
himmelsk  budbringer: 

„Jeg  led  af  et  mavesår,  der  blev  værre  og  værre.  Min 
hustru,  Joan  og  jeg  havde  aflagt  besøg  i  en  mission, 

men  pludselig  fik  vi  den  indskydelse,  at  vi  næste  mor- 
gen skulle  tage  hjem  så  hurtigt  som  muligt,  skønt  vi 
havde  planlagt  at  blive  og  overvære  yderligere  nogle 
møder. 

På  vor  vej  over  kontinentet  sad  vi  i  den  forreste  del 
af  flyet.  Der  sad  nogle  af  kirkens  medlemmer  lidt  læn- 
gere tilbage.  Da  vi  nåede  til  en  bestemt  lufthavn  på  ru- 
ten, var  der  nogen,  der  lagde  sin  hånd  på  mit  hoved. 
Jeg  så  op;  der  var  ingen  at  se.  Og  det  samme  skete 
igen,  inden  vi  nåede  hjem,  på  ganske  samme  måde. 
Hvem  det  var,  eller  hvordan  det  gik  for  sig,  får  jeg  må- 
ske aldrig  at  vide,  men  jeg  var  klar  over,  at  jeg  modtog 
en  velsignelse,  som  jeg  få  timer  senere  i  høj  grad  skulle 
få  brug  for. 

Så  snart  vi  var  kommet  hjem,  blev  min  hustru  meget 
ængstelig  og  ringede  til  lægen.  Klokken  var  omkring 
11  om  aftenen.  Han  spurgte,  om  jeg  selv  ville  komme 
til  telefonen.  Det  gjorde  jeg  så,  og  han  spurgte  mig, 
hvordan  jeg  befandt  mig.  Jeg  er  meget  træt/  sagde 
jeg,  Jeg  tror  nok  det  går.'  Men  kort  efter  fik  jeg  en 
blodstyrtning  så  voldsom,  at  hvis  det  var  sket,  medens 
vi  havde  befundet  os  i  flyet,  ville  jeg  ikke  kunne  stå 
her  og  fortælle  det  i  dag."  (Den  danske  Stjerne,  Marts 
1974,  s.  126). 

Præsident  Lee  lovede  også  kirkens  unge  hjælp  gen- 
nem „en  Guds  skytsengel":  „I  unge  af  i  dag,  vi  er  på 
rejse  sammen  ...  Vi  udsættes  måske  for  et  uvejr,  hvor 
naturkræfterne  slippes  løs  eller  for  et  mentalt  eller  føl- 
elsesmæssigt uvejr,  som  truer  os  med  forlis.  Hvad  end 
situationen  eller  årsagen  bliver,  så  kan  vi  ved  tro,  der 
styrkes  gennem  faste  eller  ved  , længe  ikke  at  have 
taget  føde  til  sig',  ligesom  Paulus,  i  de  , stormfulde  nat' 
få  en  beskyttende  , engel  fra  den  Gud,  du  tilhører  og 
tjener.' "  (Decisions  for  Succesful  Living,  Salt  Lake  City: 
Deseret  Book  Co.,  1973,  s.  79-80). 

Hvorvidt  vi  hver  især  har  en  , beskyttende  engel' 
talte  ældste  John  A.  Widtsoe  om  for  nogle  år  siden: 

„Vi  bliver  utvivlsomt  ofte  beskyttet  af  engle  imod 
ulykker  og  knubs,  imod  fristelser  og  synd.  De  kunne 
måske  passende  kaldes  skytsengle.  Mange  mennesker 

har  båret  og  bærer  vidnesbyrd  om  såvel  vejledning 
som  beskyttelse,  de  har  modtaget  fra  kilder,  som  det 
naturlige  øje  ikke  kan  se.  Hvis  vi  skulle  undvære  den 
hjælp  vi  modtager  igennem  Helligåndens  og  eventuel- 
le engles  stadige  følgeskab,  ville  tilværelsens  vanske- 
ligheder blive  langt  større. 

Den  almindelige  opfattelse,  at  enhver,  som  fødes  til 
denne  verden  får  tildelt  en  skytsengel,  som  til  stadig- 
hed følger  vedkommende,  har  vi  imidlertid  intet  bevis 
på  i  dag  ...  En  engel  kan  være  en  skytsengel,  selvom 
den  kun  er  blevet  tildelt  for  at  yde  særlig  hjælp.  Hellig- 
åndens stadige  følgeskab  burde  faktisk  også  fjerne  vort 
behov  for  at  have  en  engel  som  vor  stadige  ledsager. 

Så  indtil  vi  får  yderligere  kundskab  herom,  kan  vi 
sige  at  engle  kan  blive  sendt  til  os  i  henhold  til  vore 
behov;  men  vi  kan  ikke  med  sikkerhed  vide,  at  vi  har 
en  særlig  skytsengel,  som  følger  hver  enkelt  til  stadig- 
hed." (The  Improvement  Em,  April  1944,  s.  225). 

I  vore  dage,  har  både  præsident  Joseph  Fielding 
Smith  og  ældste  Bruce  R.  McConkie  erkendt,  at  vi  kan 
få  hjælp  fra  tjenende  engle  i  vanskelige  stunder  i  vort 
liv,  men  den  sande  , skytsengel',  der  gives  til  ethvert 
menneske,  som  kommer  til  verden,  er  den  magt  og 
vejledning  vi  får  gennem  lys  eller  Helligånden  (se 
Joseph  Fielding  Smith,  Lærdomme  om  Frelse,  1:56). 

Vor  nuværende  viden  synes  således  at  vise  at: 

1.  Enhver  af  os  har  varig  adgang  til  en  slags  beskyt- 
telse igennem  Kristi  lys  eller  Helligånden. 

2.  Tjenende  engle  sendes  sommetider  for  at  vejlede, 
trøste,  beskytte  og  instruere  Herrens  tjenere  og  andre 
trofaste  mennesker  i  nødens  stund. 

3.  Engle  som  tjener  os  -  set  eller  uset  -  kan  være 
nogle  af  vore  kære  afdøde,  som  er  opmærksomme  på 
vores  situation  og  interesse  i  vort  velfærd. 

4.  Troen  er  afgørende  for  englebetjening.  □ 


I  nadverbønnerne  lover  vi 
altid  at  erindre  Jesus  Kristus. 
På  hvilken  måde  kan 
vi  altid  erindre  ham? 


Doreen  Woolley, 
seminarlærerinde, 
Las  Vegas,  Nevada. 


I  nadverbønnerne  nævnes  tre  ting,  vi  skal  gøre: 
1.  Spise  og  drikke  til  minde  om  Kristi  legeme  og 
blod,  som  nadveren  repræsenterer;  2.  påtage  os 
Kristi  navn  og  altid  erindre  ham;  og  3.  holde  hans  bud 
(Se  L&P  20:77-79). 

Til  gengæld  lover  Herren  os,  at  „hans  Ånd  altid  må 
være  hos  [os]."  Hvilket  herligt  løfte!  Men  hvad  bety- 
der det  „at  erindre  sig,"  eller  at  gøre  noget  „til  minde 
om"  nogen? 

Ordbogens  definitioner  af  „erindre"  er  ,at  minde  om 
eller  at  tænke  på  igen',  ,at  lægge  mærke  til  noget  for  at 
passe  på  eller  overveje  noget',  og  ,at  bevare  i  hukom- 
melsen', At  erindre  Kristus  indebærer  således,  at  vi 
hyppigt  tænker  på  ham  og  retter  vor  opmærksomhed 
mod  hans  lærdomme  og  mod  hans  forsoning  for  vore 
synder. 

Det,  at  tænke  på  Kristus  og  hans  forsoning,  får  os  til 
at  vurdere,  hvor  godt  vi  holder  vore  pagter  med  ham 
og  anstrenger  os  for  at  leve  vort  liv  i  overensstemmelse 
med  hans  belæringer.  Dette  medfører  til  gengæld,  at 
vi  kommer  nærmere  Herren,  mens  vi  nyder  Andens 
ledsagelse. 


Præsident  David  O.  McKay  belærte  om,  at  der  er  tre 
grundlæggende  ting,  som  hører  sammen  med  deltag- 
else i  nadveren: 

„Den  første  er,  at  kende  sig  selv.  Det  vil  sige  at  ran- 
sage sig  selv  ...  Vi  skal  deltage  værdigt,  og  ransage  os 
selv  med  hensyn  til  vor  værdighed  til  at  deltage. 

Den  anden  er,  at  vi  indgår  en  pagt .  .  . 

Den  tredie  er,  at  vi  får  en  velsignelse  mere,  og  det  er, 
at  vi  kommer  nærmere  Herren."  (Generalkonference, 
April  1946;  fremhævelse  tilføjet). 

Når  vi  deltager  i  nadveren,  erindrer  vi  således  fortid- 
en og  overvejer  nutiden,  medens  vi  påny  forpligter  os 
til  at  følge  Kristi  eksempel  i  fremtiden.  Det  er  en  trøst 
at  vide,  at  vi  ikke  er  alene  i  vore  bestræbelser;  vi  kan 
modtage  hjælp  og  styrke  fra  vor  Fader  i  Himlen.  Am- 
mon  indså  denne  kendsgerning,  da  han  sagde,  „jeg 
[vil]  ikke  rose  mig  af  mig  selv,  men  jeg  vil  rose  mig  af 
min  Gud,  thi  i  hans  styrke  kan  jeg  gøre  alt"  (Alma 
26:12).  Når  vi  øger  vor  åndelige  kraft  ved  at  deltage  i 
nadveren  og  erindre  Kristus,  vil  vi  finde  det  lettere  at 
styre  vore  tanker,  følelser  og  handlinger. 

At  erindre  Herren  betyder  også,  at  vi  skal  lære  ham 
at  kende.  Vi  kan  lære  ham  at  kende  ved  at  læse  i  skrif- 
terne -  „mæt  jer  med  Kristi  ord"  (2  Nephi  32:3).  En 
anden  måde  at  lære  ham  at  kende  på  er  at  følge  hans 
eksempel.  Efterhånden,  som  vore  gerninger  bliver 
mere  kristuslignende,  begynder  vi  at  forstå  hans  store 
kærlighed  til  os  -  og  vi  lærer  den  næstekærlighed, 
som  han  udøver.  Mormon  lærer  os,  at  „den  kærlig- 
hed, som  er  Kristi  rene  kærlighed,  forbliver  evindelig; 
og  den,  som  på  den  yderste  dag  findes  i  besiddelse  af 
den,  med  ham  er  alt  vel. 

Derfor,  mine  elskede  brødre,  bed  til  Faderen  af  jeres 
ganske  hjerte,  at  I  må  være  fyldt  med  denne  kærlig- 
hed, som  han  har  skænket  alle  dem,  som  er  hans 
Søns,  Jesu  Kristi  sande  efterfølgere,  så  I  kan  blive 
Guds  sønner,  at  når  han  kommer,  vi  da  må  være  ham 
lig;  thi  vi  skal  se  ham,  som  han  er."  (Moroni  7:47-48). 

Når  vi  har  sand  kærlighed,  erindrer  vi  Kristus  i  alt 
hvad  vi  gør.  De  valg  vi  træffer  bliver  dem,  han  ville  have 

os  til  at  træffe  og  vort  liv  afspejler  hans  vilje.  Vore  dag- 
lige gerninger  bliver  kristuslignende  og  vi  bliver  bog- 
stavelig talt  forandret  „fra  [vor]  kødelige  og  faldne  til- 
stand til  en  retfærdig  tilstand,  idet  [vi]  er  genløst  af 
Gud  og  blevet  hans  sønner  og  døtre"  (Mosiah  27:25). 

Vi  kan  finde  eksempler  på  mennesker,  som  forstår 
disse  principper,  overalt  iblandt  os.  En  søster,  som  jeg 
kender,  virkede  for  nylig  som  frivillig  fører  ved  en 
kongres  for  blinde.  Nogle  kirkemedlemmer  blev  bedt 
om,  sammen  med  medlemmer  af  andre  trosretninger, 
at  hjælpe  deltagerne  hen  til  arbejdsgrupper,  lokaler  og 
oplysningen.  Men  denne  søster  strakte  sig  videre  end 
til  kongressen.  Hun  blev  ven  med  en  enlig  kvinde, 
som  ikke  havde  nogen  familie,  der  kunne  tage  sig  af 
hende.  Hun  hjalp  denne  kvinde  med  indkøb,  daglige 
opgaver  og  med  at  komme  til  lægen.  Da  kvinden  blev 
alvorligt  syg,  sad  denne  søster  ved  hendes  sygeseng 
for  at  trøste  hende.  Ved  kvindens  død  arrangerede 
hun  hele  begravelsen  og  kontaktede  den  eneste  slægt- 
ning, som  kvinden  havde  nævnt. 

En  så  pligttro  tjeneste  strakte  sig  langt  udover,  hvad 
de  fleste  af  de  frivillige  gjorde  ved  kongressen!  De 
dækkede  de  øjeblikkelige  behov,  men  hun  gik  længere 
for  at  yde  en  reel  kristuslignende  tjeneste.  Det  er  det- 
te, erindring  af  Kristus  drejer  sig  om.  Det  er  at  anven- 
de de  principper,  som  han  efterlevede  og  underviste  i 
og  at  blive  mere  og  mere  som  han.  Når  vi  gør,  som  Kri- 
stus gjorde,  øges  vor  forståelse  for  og  vor  evne  til  at 

tjene.  Vi  bliver  bedre  til  „at  aflægge  os"  det  „naturlige 
menneske"  (se  Mosiah  3:19)  og  at  lære  at  rette  os  efter 
Andens  tilskyndelser. 

Det  bliver  lettere,  at  bevare  Herren  i  vor  erindring, 
efterhånden  som  vi  udfører  flere  Kristuslignende  ger- 
ninger. Alle  sådanne  gerninger  styrker  vor  beslutning 
om  at  adlyde  Herren  og  derved  vil  vi  lettere  kunne 
erindre  hans  guddommelige  eksempel. 

Selvom  vi  kun  lige  er  begyndt  at  forstå,  hvad  det  vil 
sige  at  erindre  Kristus,  og  hvordan  det  hjælper  os  til  at 
elske  ham,  behøver  vi  af  og  til  fysiske  „påmindelser" 
for  ikke  at  glemme  dette.  Der  er  mange  ting  som  kan 
være  „påmindelser":  nadveren,  skrifterne,  billeder  af 
Kristus,  templer  og  generalautoriteter,  værdig  musik, 
familieaftener,  tjeneste  for  andre,  personlige  bønner 
og  familiebønner,  at  vi  påtager  os  Kristi  navn  og  stræ- 
ber efter  at  få  de  samme  egenskaber  og  den  samme 
indstilling  som  han,  og  at  gøre  hans  gerninger. 

Skønt  Herren  har  befalet  os  at  „øve  dyd  og  hellighed 
for  [ham]"  (L&P  38:24),  ved  han,  at  vi  ikke  straks  bliv- 
er fuldkomne.  Nøglen  dertil  er  øvelse.  Når  vi  øver  os  i 
at  erindre  Kristus  hver  uge  under  nadveren,  bliver  det 
lettere  at  følge  hans  eksempel.  Når  vi  følger  ham,  bliv- 
er vi  mere  som  ham  og  modtager  „nåde  for  nåde", 
idet  vi  går  fra  „nåde  til  nåde",  indtil  vi  herliggøres 
i  Kristus  og  modtager  en  fylde  af  Guds  herlighed 
(Se  L&P  93:11-20). 
□ 

Nar  vi  synder,  murer  vi  os  inde  i  en  krog. 
Omvendelse  er  den  eneste  udvej. 


På  en  gade,  hvor  så  mange  af 
samfundets  dårlige  sider  var 
repræsenteret,  blev  missionærerne 
en  åndelig  ø. 

Jeg  blev  25  i  sommeren  ] 975,  netop  som  min  far 
var  død.  Han  samarbejdede  med  canadiske  olie- 
og  gasindustri  og  havde  forretningsinteresser 
i  andre  dele  af  verden.  Jeg  rejste  til  Europa  og  ofrede 
megen  tid  dér  på  at  ordne  hans  forretningsaftaler  på 
min  moders  vegne. 

Efter  adskillige  timer  med  forretningsmøder  hver 
dag,  tilbød  mine  kolleger  at  køre  mig  ind  til  byen,  for 
at  slappe  af  i  et  berømt  indkøbsområde,  hvor  mange 
mennesker  promenerer,  i  en  af  de  travleste  gader  i 
byen. 

Eftersom  det  var  én  af  de  varmeste  somre  i  mands 
minde,  var  det  som  om  alle  turisterne  i  Europa  befandt 
sig  her  i  denne  gade.  Man  så  folk  af  forskellige  nationa- 
litet gå  forbi,  af  og  til  i  folkedragter  eller  sparsomt  på- 
klædte på  grund  af  varmen. 

I  denne  gade  lå  mange  eksklusive  stormagasiner  som 
forhandlede  dyre  ting,  men  også  nogle  af  livets  mere 
triste  sider  sås  tydeligt  her  -  såsom  pornografiske  bio- 
grafer, såkaldte  „boghandlere  for  voksne"  og  barer. 
Og,  i  direkte  modsætning  til  alt  omkring  dem,  fire 
sidste  dages  hellige  missionærer  med  deres  missionær- 
billedtavler. 

Deres  tilstedeværelse  virkede  slående,  selv  på  et  ikke- 
medlem  som  mig.  På  denne  gade,  hvor  så  mange  af 
samfundets  dårlige  sider  var  repræsenteret,  blev  mis- 
sionærerne en  åndelighedens  ø. 

Eftersom  jeg  stadig  diskuterede  forretning,  var  jeg 
ude  af  stand  til  at  henvende  mig  til  dem,  men  jeg  iagt- 
tog dem.  Jeg  bemærkede,  at  ingen  af  disse  unge  mænd 
så  efter  de  unge  damer,  som  gik  hen  ad  gaden,  uanset 
hvor  sparsomt  disse  piger  var  klædt.  Det  gjorde  et  dybt 
indtryk  på  mig.  Jeg  besluttede  mig  til  at  gå  tilbage  og 
møde  dem  om  aftenen,  når  jeg  havde  fri,  men  hver 
gang  jeg  tog  hen  for  at  finde  dem,  var  de  væk.  Det  var 
som  om,  jeg  aldrig  skulle  træffe  dem. 

Jeg  skulle  forlade  byen  nogle  få  dage,  men  kort  efter 
at  jeg  var  tilbage,  så  jeg  to  missionærer  på  vej  ned  ad 
den  samme  gade.  Senere  opdagede  jeg,  at  det  måtte 
være  deres  p-dag,  hvor  de  kan  ordne  deres  private 
sager. 

Mens  de  gik,  så  de  på  butiksvinduer.  Jeg  besluttede 
at  følge  efter  dem  og  at  kigge  i  de  samme  vinduer  som 
dem,  for  at  se,  hvad  der  kunne  interessere  dem.  Jeg 
opdagede  således,  at  de  kiggede  på  sko  og  frakker,  og 
når  de  stoppede  ved  en  boghandel,  var  det  kun  seriøse 
boghandler  med  god  litteratur.  De  så  ikke  på  vinforret- 
ninger eller  forretninger,  som  udstillede  umoralsk  litte- 
ratur eller  kunst  af  den  art. 

Jeg  planlagde  at  mødes  med  missionærerne  ved  de- 
res billedetavle  i  løbet  af  de  næste  par  dage,  men  plud- 
selig var  forretningerne  gjort,  og  jeg  var  på  vej  hjem  til 

Canada  igen. 

Da  jeg  kom  hjem, 
glemte  jeg  til  en  vis  grad 
de  følelser,  jeg  fik,  da 
jeg  så  missionærerne. 
Igennem  en  henvisning 
fra  en  af  mine  venner  fik 
jeg  imidlertid  en  aftale 
med  nogle  missio- 
nærer. 

Da  jeg  inviterede  de 
to  unge  mænd  ind  i  min 
lejlighed,  fik  jeg  de  sam- 
me følelser,  som  jeg 
havde  på  gaden  i  Euro- 
pa, da  jeg  mødte  missio- 


nærerne dér.  Jeg  satte  mig  og  lyttede  til  den  første  lek- 
tie. Jeg  så  ældsterne  i  øjnene,  helt  bevidst  om  oprigtig- 
heden i  deres  vidnesbyrd,  og  det  var  som  om  at  jeg 
havde  kendt  dem  hele  mit  liv. 

Efter  flere  ugers  missionærlektier,  sluttede  jeg  mig  til 
kirken. 

Jeg  har  ofte  tænkt  på  disse  missionærer,  som  jeg  så  i 
Europa.  Hvis  de  to  missionærer,  jeg  fulgte  efter,  var 
stoppet  op  foran  en  bar  og  havde  grinet  og  fortalt  vit- 
ser om  øl,  eller  hvis  jeg  havde  set  dem  gå  ind  i  nogen 
af  de  forretninger,  som  man  forventer  at  unge  menne- 
sker interesserer  sig  for,  ville  deres  eksempel  ikke  have 
haft  nogen  værdi: 

Hele  verden  gik  lige  forbi  disse  missionærer  den 
sommer.  De  fik  aldrig  at  vide,  at  jeg  betragtede 
dem  og  at  deres  tilstedeværelse  blev  et  vidnesbyrd 


VIDNESBYRD 

OM 

EKSEMPLETS 

MAGT 


for  mig.  De  fik  heller 
aldrig  at  vide,  at  det  var 
deres  eksempel,  som 
gjorde  mig  modtagelig 
for  evangeliets  bud- 
skab. 

Endskønt  de  ikke  fik 
talt  med  så  mange 
mennesker  på  denne 
gade,  tænker  jeg  nu  og 
da  over,  hvor  mange 
andre,  de  mon  øvede 
indflydelse  på,  som  de 
gjorde  på  mig,  blot  ved 
deres  gode  eksempel. 
□ 


Joseph  Milner 

Nu  var  præster- 
nes kvorums- 
møde  ved  at 
være  slut. 

„Det  var  så  vo- 
re bekendtgørel- 
ser og  opgavefor- 
delingen," sagde 
vor  kvorumsvejleder,  bror  Reed. 
„Forresten  vil  jeg  gerne  tale  med 
Greg  og  Tom  Glenn  efter  klassetid, 
hvis  I  drenge  ikke  har  noget  imod 
det." 

„Åh  nej,"  tænkte  jeg  ved  mig 
selv.  „Jeg  tror  vi  er  i  knibe  nu."  Jeg 
sænkede  hovedet,  lagde  mine  ar- 
me over  kors  og  håbede  at  afslut- 
ningsbønnen aldrig  ville  få  ende. 
Vi  vidste  begge,  hvorfor  broder 
Reed  ønskede  at  tale  med  os.  Tom 
og  jeg  var  ikke  kommet  til  tiden  til 
præstedømmemøderne  i  flere 
uger.  Af  og  til  kom  vi  overhovedet 
ikke,  og  sommetider  listede  vi  os 
ganske  stille  ind  ad  døren  og  sneg 
os  ind  på  bageste  række,  kun  lige 
tidsnok  til  at  få  vore  nadvermøde- 
opgaver  og  derefter  gik  vi  igen. 
Det  var  altså  ikke,  fordi  vi  sov 
over  os  eller  spildte  vores  tid  der- 
hjemme. Tværtimod.  Vi  var  lys- 
vågne hver  morgen  kl.  halvfem  og 
udførte  vort  arbejde  på  gården, 
hvor  vi  boede.  Vores  far  havde  for 
kort  tid  siden  haft  et  hjerteanfald, 


så  Tom  og  jeg  havde  fået  ansvaret 
for  at  malke  køerne,  gøre  rent  i 
stalden  og  alt  hvad  der  havde  med 
mælkeproduktionen  at  gøre.  Vi 
havde  fastlagt  et  skema  for  arbej- 
det med  køerne,  således  at  vi  kun- 
ne nå  i  skole  til  tiden  til  hverdag, 
men  om  søndagen,  var  det  vanske- 
ligt at  blive  færdig,  tage  brusebad 
og  blive  klædt  på  og  nå  præste- 
dømmemødet, der  begyndte  hal- 
votte. Med  alt  det  arbejde,  som 
skulle  gøres,  syntes  vi,  at  det  var 
flot,  hvis  vi  i  det  hele  taget  nåede 
frem  til  præstedømmemødet. 

Det  så  imidlertid  ud  til  at  præ- 
sternes kvorums  vejleder  ikke  syn- 
tes det  samme.  Da  alle  de  andre 
havde  forladt  lokalet,  trak  broder 
Reed  sin  stol  hen  til  os.  „Drenge," 
sagde  han  med  en  overraskende 
blid  stemme,  „vi  savner  virkeligt 
noget  her  i  vort  kvorum,  når  I  ikke 
er  her.  Hvad  gør  jeg  forkert?  Er 
min  undervisning  ikke  god  nok  el- 
ler gør  jeg  et  eller  andet,  som  I  ikke 
bryder  jer  om?" 

Her  sad  vi  og  troede,  at  vi  skulle 
skældes  ud,  og  så  troede  bror 
Reed,  at  han  var  grunden  til,  at  vi 
ikke  kom  til  tiden.  Vi  begyndte 
begge  at  forklare,  at  det  slet  ikke 
var  hans  fejl  og  vi  fortalte  ham  om 
arbejdet  på  gården. 

„Nåh,  ville  det  gavnejer,  hvis 


jeg  kom  over  og  hjalp  jer  med 
arbejdet  på  søndag?  Jeg  ville  med 
glæde  gøre  det  for  jer,  og  det  kun- 
ne måske  hjælpejer  til  at  nå  til 
præstedømmemødet  til  tiden. 
Hvad  mener  I?  Hvornår  begynder 
i  på  arbejdet?"  spurgte  han. 


Min  broder  og  jeg  var 
ikke  kommet  til  tiden  til 
præstedømmemøderne 
i  flere  uger.  Af  og  til 
kom  vi  overhovedet 
ikke. 


Gregory  Glenn,  som  han 
fortalte  det  til  Lisa  A.  Johnson. 


Tom  og  jeg  fik  samme  tanke 
samtidigt.  Det  kunne  vi  ikke  byde 
bror  Reed.  For  det  første,  er  det  alt 
for  tidligt  for  nogensomhelst  at 
komme  ud  af  sengen  kl.  halvfem 
på  en  søndag  morgen  og  gå  fra  sin 
familie.  For  det  andet,  kunne  det 
ikke  falde  os  ind,  at  udsætte  ham 
for  sådant  et  frostvejr.  Og  for  det 
tredie  kunne  han  nok  ikke  gøre  så 
forfærdeligt  meget  gavn,  idet  vi  ik- 
ke ville  give  ham  noget  af  det  rig- 
tigt beskidte  arbejde. 

Så  da  han  spurgte  os,  hvornår  vi 
begyndte  at  arbejde,  sagde  vi  halv- 
fire, idet  vi  ikke  kunne  forestille  os, 
at  nogen  ved  sine  fulde  fem  ville 
stå  op  så  tidligt,  uanset  hvor  hjæl- 
psomme de  ønskede  at  være.  Vi 
takkede  bror  Reed  for  hans  gode 
vilje,  gav  ham  hånden  og  forsik- 
rede ham  om,  at  vi  ville  prøve  at 
gøre  os  større  anstrengelser  for  at 
komme  til  vore  møder  til  tiden  i 
fremtiden. 

Vi  ofrede  ikke  hans  tilbud  man- 
ge tanker  hele  ugen  ikke  før  søn- 
dag, da  jeg  stod  op  ved  kvart  over 
fire  tiden,  denne  meget  kolde  mor- 
gen. Jeg  så  ud  af  vinduet  og  blev 
forbavset  over  at  se  bror  Reeds 
gamle  bil  stå  udenfor  huset.  Jeg 
skyndte  mig  i  tøjet,  løb  udenfor  og 
bankede  let  på  hans  bilvindue. 


„Godmorgen,"  sagde  han  mun- 
tert, da  han  åbnede  bilruden.  Da 
han  talte,  sås  hans  ånde  som  små 
dampskyer  i  luften  mellem  os.  Han 
rakte  hånden  ud  for  at  sige  god- 
dag, og  jeg  syntes,  at  hans  hånd- 
tryk var  det  koldeste  jeg  nogensin- 
de havde  følt.  Det  var  helt  klart,  at 
han  havde  ventet  i  et  stykke  tid  - 
antageligt  siden  halvfire. 

„Kom  indenfor  mens  Tom  kom- 
mer i  tøjet,"  sagde  jeg  og  førte 
ham  ind  i  huset.  Derpå  løb  jeg  hen 
for  at  forvisse  mig  om,  at  Tom  var 
klar  til  at  gå  i  gang. 

I  løbet  af  få  minutter  vadede 
bror  Reed,  Tom  og  jeg  gennem 
sneen  ud  til  stalden.  Var  der  én 
ting  vi  ikke  havde  overdrevet,  var 
det  omfanget  af  det  arbejde,  som 
lå  foran  os  og  bror  Reed  gjorde  alt 
hvad  han  kunne. 

Da  vi  malkede  køerne,  stoppede 
bror  Reed  op  et  kort  øjeblik  og 
spurgte  forsagt:  „Mon  jeg  må  få 
blot  en  lille  tår  af  den  mælk?  Jeg 
har  næsten  glemt,  hvordan  frisk 
mælk  smager." 

I  det  øjeblik  følte  vi  stor  omsorg 
for  vores  kvorumvejleder.  Vi  gav 
ham  ikke  alene  en  lille  tår,  men  vi 
hældte  adskillige  liter  mælk  op  til 
ham,  så  han  kunne  tage  det  med 
hjem  til  sin  familie.  Det  var  det 


mindste  vi  kunne  gøre  for  ham. 

Tidspunktet  for  præstedømme- 
mødets begyndelse  nærmede  sig 
mere  og  mere,  vi  var  stadig  ikke 
færdige  med  vort  arbejde.  Endelig 
sagde  bror  Reed,  at  han  blev  nødt 
til  at  køre  hjem  og  gøre  sig  klar  til 
at  gå  i  kirke.  „Nu  forstår  jeg,  hvor- 
for det  er  så  vanskeligt  for  jer  at  nå 
mødet  til  tiden.  Jeg  vil  prøve  at  ta- 
ge lidt  mere  hensyn  til  det  for 
eftertiden,"  sagde  han,  idet  han 
tørrede  sveden  af  panden  og  gik 
ud  af  stalden  hen  til  sin  bil. 

I  skulle  bare  have  set  hans  over- 
raskelse, da  han  ankom  til  kirken 
og  så  at  både  Tom  og  jeg  allerede 
var  kommet.  Vi  var  helt  enige  om, 
at  når  han  kunne  komme  ud  til  os 
på  en  så  bidende  kold  morgen  for 
at  hjælpe  os,  så  kunne  vi  også  væ- 
re lidt  hurtigere  til  at  hjælpe  ham. 
Hvis  jeg  skal  være  helt  ærlig,  kan 
jeg  ikke  sige,  at  vi  fra  da  af  begge 
to  var  der  til  alle  møderne  til  tiden, 
men  vi  sørgede  altid  for,  at  i  det 
mindste  én  af  os  var  der  hver 
søndag. 

Og  vi  erfarede,  at  bror  Reeds  un- 
dervisning faktisk  var  god.  Men  in- 
gen af  de  lektier  han  gav  i  klassen 
kunne  sammenlignes  med  den  lek- 
tie han  gav  den  vintermorgen,  om 
at  tjene  og  vise  kærlighed.  □ 


Hej,  Trista,  har  du 
stadigvæk  det 
celestiale  rige 
som  mål,  som  du  har 
fortalt  mig  om?"  spurgte 
min  kusine  mig. 

Jeg  var  ikke  forberedt 
på  hendes  spørgsmål, 
og  jeg  stammede  et 
øjeblik,  mens  jeg  prøve- 
de, at  finde  ud  af,  hvad 
hun  talte  om.  Så  huske- 
de jeg  det.  Sidste  som- 
mer, under  et  familiebe- 
søg i  Californien,  talte 
min  kusine  og  jeg  en  af- 
ten sammen  til  sent  på 
natten,  og  på  en  eller 
måde  var  vi  kommet  til 
at  tale  om  kirken.  Min 
kusine  er  ikke  medlem 
og  vidste  meget  lidt  om 
vores  kirke,  så  da  hun 
bad  mig  fortælle  hende 
om  den,  tog  jeg  med 
glæde  imod  opfordring- 
en. Jeg  fortalte  hende, 
hvad  jeg  vidste:  Joseph 
Smiths  historie,  hvad  vi 
tror  på,  hvad  jeg  var 
bange  for  og  mine 
drømme  -  blandt  andet 
om  mit  mål  om  at  kom- 
me i  det  celestiale  rige. 
Jeg  bar  mit  vidnesbyrd 
for  hende  og  fortalte 
hende,  at  jeg  vidste  at 
evangeliet  er  sandt.  Jeg 
fortalte  hende,  at  jeg  så- 
dan ønskede  et  evigt  liv 

med  en  udsøgte  ægtefælle  og  at  få  hele  min  familie 
med  mig.  Hun  lyttede  opmærksomt  og  stillede  mig  en 
mængde  spørgsmål,  som  jeg  besvarede  efter  bedste 
evne.  Da  vi  lagde  os  til  at  sove  den  aften,  tænkte  hun 
på  de  tingjeg  havde  fortalt  hende,  og  jeg  var  godt  til- 
freds med  min  missionærindsats. 
Nu,  syv  måneder  senere,  blev  jeg  forbavset  over,  at 


hun  erindrede,  hvad  jeg 
havde  fortalt  hende. 

„Nå,  har  du  så  det?" 
hun  så  forventnings- 
fuldt på  mig,  og  ventede 
på  mit  svar. 

Jeg  sank  et  par  gange 
og  stirrede  ud  af  vindu- 
et på  sneen  der  dalede 
ned,  og  jeg  betragtede 
hvert  enkelt  snefnug, 
indtil  det  faldt  sammen 
med  de  andre.  Blot  livet 
havde  været  så  enkelt. 
Jeg  spurgte  mig  selv, 
„Har  jeg  stadig  det  cele- 
stiale rige  som  mål?"  Jeg 
tænkte  tilbage  på  de  sid- 
ste par  måneder  og  vid- 
ste, at  jeg  ikke  havde 
været  særlig  ihærdig. 
Mine  karakterer  i  skolen 
var  ikke  så  gode,  som  de 
burde  være,  min  bedste 
veninde  var  ikke  mere 
min  bedste  veninde,  mit 
forhold  til  familien  var 
ikke  så  godt,  som  det 
burde  have  været  og 
vigtigst  af  alt  jeg  var 
langsomt  ved  at  blive 
mindre  aktiv  i  kirken. 
Som  jeg  sad  dér,  så  jeg 
tilbage  på  den  sidste  tid 
af  mit  liv  og  indså,  hvor 
tomt  det  havde  været. 
Jeg  vendte  mig  om  mod 
min  kusine,  så  på  hende 
og  sagde,  stilfærdigt 
men  bestemt  og  med 
øjnene  fulde  af  tårer,  „Ja,  det  har  jeg." 

Hvor  er  jeg  dog  taknemmelig  for,  at  jeg  har  en  Fader 
i  Himmelen,  som  elsker  mig  tilstrækkeligt  til  at  minde 
mig  om  mine  mål.  Med  hans  hjælp  kan  jeg  opnå  en 
plads  i  det  celestiale  rige.  Og  når  jeg  tvivler  på  mig  selv, 
vil  jeg  blot  erindre  disse  fire  ord:  „Ja,  det  har  jeg,"  og 
så  ved  jeg  at  min  Fader  i  Himmelen  er  med  mig.  □ 


JEG  HUSKER 
DISSE  ORD 


Trista  Crossley 

Dennis  K.  Allen 


Jeg  kan  huske  ham,  som  han  var  da  han  var  halv- 
treds år,  høj  og  stærk.  Han  gik  altid  i  overall,  tun- 
ge arbejdssko  og  havde  mørke  briller  på.  Hans  hed 
John  og  han  havde  været  blind  i  mere  end  fyrre  år. 
John  boede  i  et  halvt  færdigt  etværelses  hus  med 
skæve  mure  og  en  meget  skæv  skorsten.  Huset  var  ro- 
det og  lugtede  af  fugt  og  forfald,  stegeos,  røget  flæsk, 
kaffegrums,  og  røg  fra  kul  og  træ.  John  havde  bygget 
huset  -  derfor  var  vægge  og  skorsten  så  skæve.  Han 
spiste  for  det  meste  æg  og  bacon,  brasekartofler,  brød 
og  mælk  -  derfor  lugtede  der  sådan. 

Skønt  Johns  hus  lå  to  og  en  halv  kilometer  fra  vort 
hus,  og  omtrent  den  samme  afstand  fra  den  lille  forret- 
ning, hvor  han  købte  ind,  kunne  han  uden  vaklen  gå 
på  disse  grusveje  med  en  fart,  som  jeg  misundte  ham. 
Han  udførte  tømmerarbejde  for  folk  i  byen,  hvis  de 
da  ikke  var  for  krævende  med  hensyn  til  kvaliteten  af 
det  færdige  arbejde.  En  sommer  arbejdede  han  sam- 
men med  min  far  på  at  bygge  en  tankstation.  John 
kom  så  gående  hjem  til  os,  arbejdede  sammen  med 
min  far  om  dagen,  spiste  den  frokost,  som  mor  havde 


tilberedt,  mens  han  sad  på  en  stabel  brædder,  og  gik 
så  tilbage  til  sig  selv  om  aftenen.  Far  kiggede  altid  efter 
ham  indtil  han  var  ude  af  syne. 

Om  foråret  og  i  vintermånederne  var  far  chauffør  for 
skolebussen,  som  bragte  lokale  børn  til  og  fra  skole. 
Hans  rute  førte  ham  forbi  John  hus  fire  gange  om  dag- 
en. Far  dyttede  med  hornet,  skolebørnene  vinkede  og 
John  vinkede  så  tilbage  fra  sit  vindue,  som  om  han 
kunne  se  elevernes  ansigter.  Hvis  John  sov  over  sig  og 
derfor  ikke  var  i  vinduet,  eller  hvis  der  ikke  kom  røg 
op  af  den  skæve  skorsten,  standsede  far  og  råbte  fra 
bussens  dør,  „John,  hvordan  vil  du  nå  at  få  tingene 
gjort,  når  du  sover  til  langt  op  ad  dagen?"  John  kom  så 
til  vinduet  og  undskyldte  sig  med,  at  hans  vækkeur 
ikke  havde  ringet,  og  far  kørte  videre. 

Erindringen  om  den  måde,  hvorpå  far  kommunike- 
rede med  John,  har  for  altid  lært  mig,  at  påskønne  min 
far.  Min  far  havde  ikke  læst  sig  til,  eller  hørt  forelæs- 
ninger på  universitetet  om,  hvordan  man  skal  hjælpe 
blinde  mennesker  til  at  blive  uafhængige.  Han  brugte 
blot  sin  sunde  fornuft  og  opfattede  John  som  et  almin- 
deligt menneske.  Far  så  efter,  næsten  hver  dag,  om 
John  havde  det  godt,  men  jeg  har  aldrig  hørt  ham  stille 
spørgsmål  som:  „John,  har  du  det  godt?  Er  der  noget, 
jeg  kan  gøre  for  dig?  Mangler  du  noget?  Vil  du  med  et 
eller  andet  sted  hen?" 

I  stedet  kunne  far  finde  på  at  spørge:  „John,  jeg  har 
forberedt  en  tale.  Har  du  tid  til  at  lytte  og  give  mig  din 
mening  om  den?" 

„John,  jeg  skal  have  bygget  et  hus.  Hvad  mener  du 
om,  at  jeg  gør  det  således?  Vil  du  hjælpe  mig?" 

Far  bad  altid  John  om  hjælp,  og  fik  det  altid;  men  i 
virkeligheden  fik  far  ikke  noget  -  han  gav  noget.  I  en- 
hver forbindelse  min  far  havde  med  John,  var  hans 
budskab:  du  er  noget,  du  betyder  noget,  din  mening 
betyder  noget  for  mig,  du  har  ret  til  at  være  her;  men- 
neskeværdighed er  evig  og  væsentlig. 

Dengang  flyttede  man  ind  på  et  alderdomshjem,  når 
man  ikke  længere  kunne  klare  sig  selv.  Da  John  var  en 
og  halvfjerds  og  var  blevet  syg,  besluttede  han  sig  til  at 
flytte  ind  på  et  sådant  plejehjem  og  det  var  som  om 
der  blev  åbnet  en  helt  ny  dør  for  ham.  Der  blev  han 
rask  igen  og  mødte  en  lykkelig  kvinde,  som  han  kaldte 
solskin.  Solskin  havde  aldrig  kunnet  gå.  John  var,  med 
sine  stærke  arme  og  ben,  i  stand  til  at  hjælpe  hende 
omkring  og  hun  kunne  se  for  ham.  John  ændrede  le- 
vevis, blev  omvendt  til  kirken,  gift  i  templet  og  levede 
et  nyt  og  lykkeligt  liv  i  tretten  år,  indtil  han  og  hans 
kære  livsledsager  gik  bort.  Ingen  glædede  sig  mere  på 
Johns  vegne  gennem  disse  sidste  år  end  min  far,  han 
som  havde  vist  mig  hvordan  vi  skal  tjene  andre  på 
Herrens  måde  -  med  kærlighed,  medfølelse  og 
respekt.  □ 


OG  EFTER  AT  JEG,  NEPHI,  HAVDE 
VÆRET  I  OVERFLØDIGHEDENS  LAND 
I  MANGE  DAGE,  SKETE  DET, 
AT  HERRENS  RØST  KOM  TIL  MIG  OG  SAGDE: 
STÅ  OP  OG  GÅ  OP  PÅ  BJERGET.  OG  JEG  STOD 
OP  OG  GIK  OP  PÅ  BJERGET  OG  PÅKALDTE 
HERREN  (1  NEPHI  17:7). 


